cyanic-selkie/wikianc huggingface dataset:
బెట్టియా శాసనసభ నియోజకవర్గం
2015 బీహార్ శాసనసభ ఎన్నికలలో, VVPAT ఎనేబుల్ ఎలక్ట్రానిక్ ఓటింగ్ మెషీన్లను కలిగి ఉన్న 36 సీట్లలో కతిహార్ ఒకటి.
మూలాలు
వర్గం:బీహార్ శాసనసభ నియోజకవర్గాలు
యనమల రామకృష్ణుడు
యనమల రామకృష్ణుడు ఆంధ్రప్రదేశ్ కు చెందిన ఒక సీనియర్ రాజకీయ నాయకుడు. చంద్రబాబు నేతృత్వంలో 2014 లో ఏర్పడిన మంత్రి మండలిలో ఇతను స్థానం సంపాదించాడు. శాసనమండలి సభ్యునిగానే ఇతను మంత్రివర్గంలో స్థానం సంపాదించాడు. సమైక్యాంధ్రప్రదేశ్ శాసనమండలిలో విభజన జరిగే వరకు ప్రధాన ప్రతిపక్ష (టీడీపీ) నాయకుడిగా కొనసాగారు. ఇతను టీడీపీ ఆవిర్భావం తర్వాత జరిగిన ఎన్నికల నుంచి 2004 ఎన్నికల వరకు వరుసగా అన్ని ఎన్నికల్లోనూ ఎమ్మెల్యేగా గెలుపొందాడు. 2009లో ఓటమి చెందిన ఇతను 2013లో ఎమ్మెల్సీగా ఎన్నికయ్యాడు. తెలుగుదేశం పార్టీ అధికారంలో ఉన్నప్పుడు మంత్రిగా, స్పీకర్‌గా, అధికారంలో లేనప్పుడు పీఏసీ చైర్మన్ వంటి పదవుల్లో కొనసాగారు. 1983లో తూర్పుగోదావరి జిల్లా తుని ఎమ్మెల్యేగా గెలిచి ఎన్టీఆర్ తొలి మంత్రివర్గంలో న్యాయ, పురపాలక శాఖ బాధ్యతలు నిర్వహించాడు. 1985-89 మధ్య మంత్రిగా, 1989-94లో పబ్లిక్ అకౌంట్స్ కమిటీ చైర్మన్‌గా, 1995-99లో శాసనసభ స్పీకర్‌గా కొనసాగాడు. ఎన్టీఆర్‌ను దించి ముఖ్యమంత్రిగా చంద్రబాబు బాధ్యతలు చేపట్టిన సమయంలో ఈయనే స్పీకర్. 1999-2003లో ఆర్థిక మంత్రిగా ఉన్నారు. 2004-08 మధ్య కాలంలో తిరిగి పబ్లిక్ అకౌంట్స్ కమిటీ చైర్మన్ బాధ్యతలు నిర్వహించారు.
వ్యక్తిగత వివరాలు
యనమల రామకృష్ణుడు తూర్పు గోదావరి జిల్లా, తొండంగి మండలం, ఎ. వి. నగరం గ్రామ వాసి. తండ్రి అప్పారావు. 1950 లో జన్మించాడు. ఇతను ఎంఏ, ఎల్‌ఎల్‌బీ చదివారు. భార్య పేరు విజయలక్ష్మి.
వి.వి.స్వామి
వి.వి.స్వామి తెలుగు సినిమా నటుడు, రంగస్థల కళాకారుడు.
జీవిత విశేషాలు
వి.వి.స్వామి ప్రకాశం జిల్లా  వేములపాడు (హనుమంతునిపాడు)  గ్రామంలో 1934వ సంవత్సరం ఉప్పుటూరి కోటయ్య చెంచమ్మలకు జన్మించారు. ఆయన చీరాలలో ఇంటర్, కావలి విశ్వోదయ కళాశాలలో బిఎ చదివారు. చింతామణి నాటకంలో పాత్ర అయిన సుబ్బిశెట్టికి జీవం పోశారు. తిరుపతి యూనివర్శిటీలో జరిగిన నాటక పోటీల్లో బెస్ట్ కమెడియన్ అవార్డు, 1956లో ఢిల్లీలో జరిగిన అఖిల భారత నాటక పోటీల్లో రాష్టపతి నుండి బహుమతులు, ప్రశంసా పత్రాలు, నర్సాపూర్ నాటక పరిషత్‌లో దగాకోరు దాసయ్యగా బెస్ట్ కమెడియన్‌గా అవార్డు అందుకున్నారు. 1957లో చీరాలలో వైకుంఠ సమారాధన నాట్యమండలిని స్థాపించారు. పల్నాటి యుద్ధం సినిమాలో కొడాలి గోపాలరావు తో కలిసి డైలాగులను రాశారు. ఆ సినిమాలో నటించారు. నామాల తాతయ్య, తోకలేనిపిట్ట సినిమాల్లో నటించారు. పెళ్ళిచేసిచూడు, చల్ మోహన్‌రంగా సీరియల్స్‌లోను ఆయన నటించారు. డబ్బారాయుడు- సుబ్బారాయుడు అనువాద చిత్రంలో నగేష్‌ కు డబ్బింగ్ చెప్పారు. అదేవిధంగా హెచ్‌ఎంవి కంపెనీలో చీరాల చంద్రమతి, చీరాల శశిరేఖ, చీరాల సావిత్రి, సినిమాపిచ్చి, పెళ్ళిబేరం, వీరపాండ్య కట్టబ్రహ్మన్న, పూజామందిరం, రాధిక విలాపం, భక్తిపాటలు, షిర్డీసాయిబాబా భక్తి గీతాలు, కుర్చీల కుమ్ములాట- ఇంటింటా నవ్వులాట క్యాసెట్లను రూపొందించి రాష్ట్ర ప్రజలకు అందించారు. కన్యకాపరమేశ్వరి నాటకాన్ని ఫిలోజీ రుషేంద్రుల చరిత్ర హరికథ, బుర్రకథగా రచించారు. కళ్ళెంలేని గుర్రాలు, విక్రమార్క సింహాసనం, రేడియో నాటికలను రచించారు. 1969లో వివి స్వామి సోదరుడు చీరాల సుబ్బయ్య, ఆయన వి లతాలక్ష్మి గారితో నరసరావుపేటలో శ్రీలక్ష్మి నాట్యమండలి సమాజాన్ని స్థాపించారు. అప్పటి నుండి నేటివరకు శ్రీహరి, చింతామణి, సుబ్బిశెట్టి వంటి ప్రధాన పాత్రలతో చీరాల సుబ్బయ్య, వివి స్వామి, లతాలక్ష్మి కలిసి ఐదారువేలకు పైగా ప్రదర్శనలను ఇచ్చారు. చింతామణి నాటకంలోసుబ్బిశెట్టి పాత్రగా, శెట్టిగారి పెత్తనం, లంచం ఇస్తే మంచం, యమలోకంలో సుబ్బిశెట్టి,  భూలోకంలో సుబ్బిశెట్టి, కామెడీ రికార్డులను ప్రజలకు అందించారు. ఆయన నరసరావుపేట పట్టణంలోని భువనచంద్ర టౌన్‌హాల్ ఉపాధ్యక్షునిగా పనిచేశారు. 2003వ సంవత్సరంలో ఆయన సతీమణి చింతామణి ఫేం లతాలక్ష్మి చనిపోవడంతో ఒంటరయ్యారు. స్వామికి ఇరువురు కుమార్తెలు ఉన్నారు.11.3.2012న కన్నుమూశారు.
నేను స్టూడెంట్ సర్
నేను స్టూడెంట్ సర్ 2023లో విడుదలైన యాక్షన్‌ థ్రిల్లర్‌ తెలుగు సినిమా. ఎస్వీ2 ఎంటర్‌టైన్‌మెంట్‌ బ్యానర్‌పై సతీష్‌ వర్మ నిర్మించిన ఈ సినిమాకు రాఖీ ఉప్పలపాటి దర్శకత్వం వహించాడు. బెల్లంకొండ గ‌ణేశ్, అవంతిక దాసాని, సునీల్‌, సముద్రఖని, శ్రీకాంత్ అయ్యంగర్ ప్రధాన పాత్రల్లో నటించిన ఈ సినిమా ట్రైలర్‌ను నవంబర్ 13న విడుదల చేసి, సినిమాను మార్చి 10న విడుదల కావాల్సి ఉండగా , అనివార్య కారణాల వల్ల  విడుదల వాయిదా వేసి జూన్ 1న విడుదల చేశారు.
కథ
వైజాగ్ లో సుబ్బారావు(గణేశ్) కాలేజీ స్టూడెంట్, అతడికి ఐఫోన్ అంటే తెగ పిచ్చి ఒక 'ఐ ఫోన్' కొనాలని అనుకుంటాడు, కానీ ఆర్ధికంగా అతను అంత స్తోమత లేనివాడు. దానికోసం చాలా కస్టపడి 90వేల రూపాయలు రెడీ చేసుకుని కొనుక్కుంటాడు. దానికి వాళ్ల అమ్మ బుచ్చిబాబు అని పేరు పెడుతుంది. సొంత తమ్ముడిలా ఐఫోన్ ను చూసుకుంటాడు. ఈ క్రమంలో ఓ రోజు యూనివర్సిటీలో గొడవ జరుగుతుంది. దీంతో స్టూడెంట్స్ అందరిని పోలీసులు తీసుకువెళ్లి స్టూడెంట్స్ ఫోన్స్ తీసుకుంటారు. అందులో నుంచి సుబ్బారావు ఫోన్ పోతుంది. పోలీస్ కమిషనర్ వాసుదేవన్(సముద్రఖని)కి ఫిర్యాదు చేస్తాడు. ఫోన్ కోసం ప్రయత్నాలు చేస్తుండగానే స్టూడెంట్ లీడర్ చనిపోతాడు. ఐఫోన్ పోవడానికి హత్యకు సంబంధమేంటి? ఈ కుట్రలో నుంచి సుబ్బారావు ఎలా బయటపడ్డాడు? అనేదే మిగతా సినిమా కథ.
బయటి లింకులు
వర్గం:2023 తెలుగు సినిమాలు
చింతలపురి రాంరెడ్డి
చింతలపురి రాంరెడ్డి తెలంగాణ పోరాట యోధుదు. తెలంగాణా ప్రజల విముక్తి కోసం ఉద్యమించి రజాకార్ల చేతిలో హతులైన వారిలో కొలనపాకకు చెందిన ఆరుట్ల రాంచంద్రారెడ్డి, చింతలపురి రాంరెడ్డిలను ముఖ్యులుగా చెప్పొచ్చు.
జీవిత విశేషాలు
ఆయన 1903లో న‌ల్లగొండ జిల్లా రాజ‌పేట మండ‌లం రేణికుంటలో జన్మించారు. ఆయన చిన్నతనం నుంచే పోరాటంవైపు ఆకర్షితులైనట్లు తెలుస్తోంది. తన చిన్న వయస్సులోనే రజాకార్లు, ప్రజల్ని పెడుతున్న చిత్రహింసలు, బాధలు రాంరెడ్డి హృదయాన్ని ఎంతగానో చలించివేశాయి. స్త్రీల పట్ల రజాకార్లు వ్యవహరిస్తున్న తీరు ఆయనను మరింతగా బాధపెట్టాయి. ఏవిధంగానైనా రజాకార్ల పెత్తనం, అరాచాకాలను ఆపి, ఇక్కడి నుంచి తరిమివేయాలని దీని కోసం తన ప్రాణాలు సైతం పోయినా ఫర్వాలేదనీ భావించి చింతలపురి పోరు బాటను ఎంచుకున్నారు. రజాకార్ల హయాంలో కొలనుపాక కేంద్రంగా ఉండేది. ఈ తహశీల్దారు కింద రాజాపేట, ఆలేరు మండలాలతో పాటు మెదక్ జిల్లా జగదేవ్పూర్ మండలం కూడా ఉండేది. ఈప్రాంతంలో రోజురోజుకు రజాకార్ల అరాచకాలు హద్దు అదుపులేకుండా పోవడంతో రాంరెడ్డి 22మందితో కూడిన ఒక దళాన్ని ఏర్పాటు చేశారు. వారందరికీ అన్ని విద్యల్లో శిక్షణ ఇప్పించారు. అసమయంలో రజాకార్ల దగ్గర పనిచేస్తున్న జగదేవ్పూర్ కు చెందిన చోడేమియా అనే వ్యక్తి ప్రజల్ని అనేక విధాలుగా ఇబ్బందులకు గురిచేస్తున్నాడనే వర్తమానం రాంరెడ్డికి అందింది. వర్తమానాన్ని అందుకున్న రాంరెడ్డి తన దళంతో చోడేమియా ఆశ్రమంపై దాడి చేసి హతమార్చారు. అలాగే మూటకొండూర్ పోలీస్ స్టేషనుపై కూడా రాంరెడ్డి దళం దాడిచేసింది. ఎస్ఐని హతం చేశారు. రజాకార్లకు వ్యతిరేకంగా ఉద్యమం ప్రారంభించిన చింతలపురి రాంరెడ్డికి ప్రజాదారణ రోజురోజుకు పెరుగుతుంది. తన ఉద్యమాన్ని మరింత ఉధృతం చేశారు. దీంతో రజాకార్లలో అలజడి ప్రారంభమైంది.
యువకులతో నిర్మించుకున్న ఆ గెరిల్లా దళం ప్రజల పక్షాన నిలిచి ఉద్యమాన్ని మరింతగా ముందుకు తీసుకుపోయారు. అనేక మంది రజాకార్లను చింతలపురి దళం హతం చేయడంతో రజాకార్ల గుండెల్లో రైళ్లు పరుగెత్తాయి. ఎలాగైనా రాంరెడ్డిని హతమార్చాలని కొలనుపాలక తహశీల్దారు కుట్రపన్నారు. ఎన్నోమార్లు పకడ్బందీ వ్యూహాలు వేశాడు. కాని ఏనాడు రాంరెడ్డి రజాకార్ల చేతికి చిక్కలేదు. అయితే 1948 ఫిబ్రవరి 10న రాంరెడ్డి తన గెరిల్లా దళంతో రేణికుంట లోని తన నివాసంలో ఉండగా సుమారు 300 మంది పోలీసు బలగాలు రాంరెడ్డిని ఇంటిని చుట్టిముట్టాయి. వేలాది మంది గ్రామం చుట్టూ పహారా కాశారు. తన ఇంటిని చుట్టుముట్టారని గ్రహించిన రాంరెడ్డి ఇంటిపైకి ఎక్కి కాల్పులు చేయడం ప్రారంభించారు. ఆయన చేసిన కాల్పుల్లో సుమారు వంద మంది పోలీసులు చనిపోయారు. అయితే రాంరెడ్డిని పట్టుకోవడం కుదరదని భావించి పోలీసులు వెనుదిరిగిపోదామని అనుకున్నాయి. రాంరెడ్డి ఉన్న ఇంటిపైకి ఎక్కడానికి మెట్లులేవు. దానికి ఆనుకోని ఒక వేప చెట్టు ఉంది. ఆ చెట్టు మీదికి ఎక్కితే రాంరెడ్డిని సులువుగా హతమార్చవచ్చని కొలనుపాక తహశీల్దారు వ్యూహాన్ని వేసి, ఆ చెట్టు ఎక్కి దొంగచాటుగా రాంరెడ్డిని కాల్చిచంపారు. అంతేకాకుండా లొంగిపోతున్నట్లు ప్రకటించిన గెరిల్లా దళ సభ్యులను పోలీసులు అతి దారుణంగా నిజాం సైన్యం కాల్చిచంపి వారి నైజాన్ని చాటుకున్నారు. జాగీర్దారుకు వ్యతిరేకంగా చింతలపురి రాంరెడ్డి సాగించిన ఈ ఉద్యమం అవిశ్రాంత పోరాటం ఎంతో చారిత్రాత్మకమైందిగా చెప్పవచ్చు.
ఇతర లింకులు
వర్గం:తెలంగాణ సాయుధ పోరాట యోధులు వర్గం:1903 జననాలు వర్గం:1948 మరణాలు
మాసిలామణి
thumb|మాసిలామణి ఏబెల్ బోయనెర్గెస్ మాసిలామణి ఏ.బి.మాసిలామణి ఒక క్రైస్తవ భక్తకవి.
జీవిత విశేషాలు
ఈయన 1914 నవంబర్ 30 న పిఠాపురంలో జన్మించారు. తల్లిదండ్రులు గెర్షెం పాల్‌, శారమ్మలు. వీరి పూర్వీకులు విశ్వబ్రాహ్మణ కుటుంబం. కర్నాటక నుండి వచ్చి ఆంధ్రప్రదేశ్‌లో స్థిరపడ్డారు. మాసిలామణి గారి తండ్రి పిఠాపురంలో కెనెడియన్‌ బాప్టిస్టు వైద్యశాలలో కాంపౌండరుగా పనిచేసేవారు. తల్లి ఉపాధ్యాయురాలు. మాసిలామణి గారు చిన్నతనంలోనే హార్మోనియం నేర్చుకొని నాటకరంగంలో ప్రవేశించారు. కాకినాడ బైబిలు సెమినరీలో వేదాంత విద్యను అభ్యసిస్తూ అక్కడ వేదాంత కళాశాల అధ్యాపకులు చెట్టి భానుమూర్తి గారి ప్రోత్సాహంతో పాటలు రాశారు.1938 లో రామచంద్రాపురంలో బాప్టిష్టు సంఘ గురువుగా పనిచేసారు. 1945 లో విమలమ్మను వివాహమాడారు. తరువాత సిరంపూరులో బాచులర్‌ ఆఫ్‌ డివినిటి, 1950 లో కలకత్తా విశ్వవిద్యాలయం నుండి ఎమ్‌. ఏ., 1953 లో మాస్టర్‌ ఆఫ్‌ థియాలజీ పట్టా పొందారు. 1954-58 వరకు కాకినాడలో కెనెడియన్‌ బాప్టిస్టు సెమినరీ ప్రధానాచార్యులుగా పనిచేశారు. 1963 -69 వరకులో ఆంధ్రప్రదేశ్‌ సొసైటీకి కార్యదర్శిగా పనిచేశారు. 1973 లో ఉస్మానియా విశ్వవిద్యాలయం నుండి పి.హెచ్‌. డి. పట్టాన్ని పొందారు. 1974 లో కెనడాలోని మెక్‌ మాస్టర్‌ విశ్వవిద్యాలయం నుండి గౌరవ “డాక్టర్‌ ఆఫ్‌ డివినిటి”ని పొందారు. “ఏషియా బాప్టిష్టు ఫెలోషిప్”కు అధ్యక్షులుగా పనిచేసి 'బిల్లీగ్రెహం అఫ్ ద ఈస్ట్' గా పేరొందారు.రవి, కాపరి, గృహజ్యోతి అనే క్రైస్తవ మాసపత్రికలకు సంపాదకుడిగా పనిచేశారు. “ప్రతిఫలం” అనే నవల రాశారు. మంచి సంగీత ప్రియులు, వక్త. వీరి మొట్టమొదటి రచన 1936 లో వచ్చిన “నమో క్రీస్తునాథ”, “నడిపించు నానావ”, “రండి సువార్త సునాదముతో”లాంటి అనేక అనే కీర్తనలు తెలుగునాట ప్రాచుర్యం పొందాయి.
మూలాలు
వర్గం:క్రైస్తవ మత ప్రముఖులు వర్గం:1914 జననాలు వర్గం:క్రైస్తవ రచయితలు
బేతాళ జాన్‌కవి
బేతాళ జాన్ కవి అసలు పేరు బేతాళ వెంకయ్య. తెలుగు క్రైస్తవ కీర్తనకారుడు. 1840 లో గుంటూరులో జన్మించారు. తల్లిదండ్రులు తాపీ పని చేసే వారు.చిన్నతనంలో వెంకయ్య మిషనరీ బంగళాలో పంకా పుల్లర్ గా పనిచేశారు. మిషనరీ పాఠశాలలో విద్యనేర్చుకొన్నారు.తన పేరును జాన్ గా మార్చుకొన్నాడు. బేతాళ జాన్ ఆంధ్ర లూథరన్ సంఘ గురువులలో మూడవవారు. మొదట 1875 లో ఉపదేశిగా పరిచర్యను ప్రారంభించి, రెండు సంవత్సరాల తరువాత గురువుగా నియమించబడ్డారు. పల్నాడు లోని దాచేపల్లి కేంద్రంగా చేసికొన్నారు. ఈయన ఆయుర్వేద వైద్యుడు కూడా. ఆంధ్ర క్రైస్తవ కీర్తనల గ్రంథంలో కనబడే తొలి కీర్తన, “అన్ని కాలంబుల-నున్న యెహోవా" ఈయన వ్రాసిందే. పూర్వం క్రైస్తవ వివాహాల్లో పాడడానికి పెళ్ళిపాటలు లేక వాళ్ళు కూడా హిందూ పాటల్నే పాడుకొనేవారు. ఈ అవసరతను గుర్తించిన జాన్‌ తన కుమార్తె వివాహ సందర్భంగా “జయమంగళం సదా శుభ మంగళం", మంగళము క్రీస్తునకు మహిత శుభవార్తునకు….” అని రెండు వివాహ కీర్తనల్ని వ్రాసి తానే పాడి అల్లుడికి కట్నంగా చదివించారట. నేటికీ ఈ కీర్తనల్ని తెలుగు క్రైస్తవ వివాహాల్లో పాడుతున్నారు. బేతాళ జాన్‌ కవి వ్రాసిన పాటలన్నీ యతి, ప్రాస, రాగ, తాళ, లయలతో ఉంటాయి. 1895లో పరమపదించారు.
మూలాలు
వర్గం:క్రైస్తవ మత ప్రముఖులు వర్గం:1840 జననాలు వర్గం:1895 మరణాలు వర్గం:క్రైస్తవ రచయితలు వర్గం:ఆయుర్వేద వైద్యులు వర్గం:గుంటూరు జిల్లా రచయితలు
డిఫెన్స్ కాలనీ (ఢిల్లీ)
డిఫెన్స్ కాలనీ, దీనిని రక్షావిహార్ అని కూడా పిలుస్తారు.ఇది ఢిల్లీలోని ఒక సంపన్న పొరుగు ప్రాంతం.ఇది 1960 లలో భారత సాయుధ దళాల ఉన్నతుల కోసం నిర్మించబడింది. ఇది ఢిల్లీలోని ఆగ్నేయ ఢిల్లీ జిల్లాకు ప్రధాన పరిపాలనా కేంద్ర స్థానం. డిఫెన్స్ కాలనీలోని అన్ని ప్రధాన ప్రాంతాలు, ఉద్యానవనాలు, విశాలమైన వీధులు, క్రియాశీల కమ్యూనిటీ క్లబ్‌లు చక్కగా నిర్వహించబడుతున్నాయి.ఇది వినోద, రాజకీయాలలో గుర్తించదగిన నివాసితు కేంద్రం. డిఫెన్స్ కాలనీలో అనేక ఆహార శాలలు, కాఫీ షాపులు, ఆర్ట్ గ్యాలరీలు, హై ఎండ్ షాపులు ఉన్నాయి. చైనాపై యుద్ధం ప్రకటించిన తరువాత డిఫెన్స్ కాలనీ నుండి చైనా వస్తువులను బహిష్కరించాలని పిలుపునిచ్చినందుకు అంతర్జాతీయంగా 2020, జూలై 17న ఆ పిలుపు ముఖ్యాంశంగా మారింది.
అవలోకనం
డిఫెన్స్ కాలనీ క్లబ్, ఇది డిఫెన్స్ కాలనీ వెల్ఫేర్ అసోసియేషన్ క్లబ్ అని పిలువబడే ఒక సేవా సంస్థ.దీనిని 1976 లో డిఫెన్స్ కాలనీ ఎక్సుగా స్థాపించారు.అయితే దీనికి 1980 లో డిఫెన్స్ కాలనీ అని పేరు మార్చారు.ఈ ప్రాంతం డిఫెన్స్ కాలనీ వెల్ఫేర్ సంఘం క్రింద పనిచేస్తుంది.
చారిత్రక కట్టడాలు
ప్రధాన డిఫెన్స్ కాలనీ వ్యాపారప్రాంతానికి దగ్గరగా ఒక వలయం లోపల షేక్ అలీ అష్టభుజి సమాధి ఉంది.దీనిని " షేక్ అలీ శకం" అని పిలుస్తారు.దీనిని15 వ శతాబ్దపు లోధి రాజవంశం శకంలో నిర్మించారు.చారిత్రాత్మక ప్రాంతమైన కోట్ల ముబారక్‌పూర్ సమీపంలో ఇది ఉంది.దీనిలో 20వ శతాబ్దం ఆరంభం వరకు సమాధి లోపల రెండు సమాధులు ఉండేవి. అవి నిర్మించి చాలా కాలం గడిచింది.ఈ సమాధుల స్థానంలో1960 నుండి డిఫెన్స్ కాలనీ వెల్ఫేర్ అసోసియేషన్ (డిసిడబ్ల్యుఎ) కార్యాలయం ఉంది.
రవాణా
ప్రజా రవాణా, ఢిల్లీ ట్రాన్స్‌పోర్ట్ కార్పొరేషన్ బస్సులతో పాటు ఢిల్లీ మెట్రో, ఆటోరిక్షా, టాక్సీ ద్వారా డిఫెన్స్ కాలనీని చేరుకోవచ్చు.లజ్‌పత్ నగర్ మెట్రో స్టేషన్ డిఫెన్స్ కాలనీకి చాలా దగ్గరగా ఉంది.ఇది వైలెట్ లైన్, పింక్ లైన్ మధ్య ఇంటర్‌చేంజ్ స్టేషన్.ఇది డిఫెన్స్ కాలనీలోని కొన్ని ప్రాంతాలకు, పింక్ లైన్‌లో ఉన్న సౌత్ ఎక్స్‌టెన్షన్ మెట్రో స్టేషన్‌కు, నడవడానికి దగ్గరగా ఉంది. డిఫెన్స్ కాలనీకి ఈశాన్యంలో ఢిల్లీ రింగ్ రైల్వే సేవా నగర్ రైల్వే స్టేషన్ ఉంది.
డిఫెన్స్ కాలనీకి దక్షిణాన ఢిల్లీ బాహ్య వలయం (రింగ్ రోడ్డు) సరిహద్దులో ఉంది.దాని తూర్పు, పడమరలలో వరుసగా లాలా లజ్‌పత్ రాయ్ మార్గ్, భీష్మ పితామా రహదారులు ఉన్నాయి. నార్త్ ఆఫ్ డిఫెన్స్ కాలనీ, ఢిల్లీ రింగ్ రైల్వే ట్రాక్‌లతో సరిహద్దుగా ఉంది.
వెలుపలి లంకెలు
వర్గం:ఆగ్నేయ ఢిల్లీ జిల్లా
అసిమ్మెట్రిక్ డిజిటల్ సబ్‌స్క్రైబర్ లైన్
అసిమ్మెట్రిక్ డిజిటల్ సబ్‌స్క్రైబర్ లైన్ (ADSL) అనేది డిజిటల్ సబ్‌స్క్రైబర్ లైన్ (DSL) సాంకేతికత యొక్క ఒక రకం, ఇది ఒక డేటా సమాచార సాంకేతిక పరిజ్ఞానం, ఇది రాగి టెలిఫోన్ లైన్ల ద్వారా సంప్రదాయ వాయిస్ బ్యాండ్ మోడెం అందించే దానికన్నా వేగవంతమైన డేటా ట్రాన్స్‌మిషన్ అనుమతిస్తుంది. అసిమ్మెట్రిక్ డిజిటల్ సబ్‌స్క్రైబర్ లైన్ (ADSL) తక్కువ సాధారణ సిమ్మెట్రిక్ డిజిటల్ సబ్‌స్క్రైబర్ లైన్ (SDSL) నుండి భిన్నమైనది. బ్యాండ్‌విడ్త్ (, బిట్ రేటు) అనేది రివర్స్ (అప్‌స్ట్రీమ్ అని పిలవబడేది) కంటే కస్టమర్ ప్రిమిసెస్ (డౌన్‌స్ట్రీమ్‌ అని పిలవబడేది) వైపు ఎక్కువ. ఇందువల్లే దీనిని అసిమ్మెట్రిక్ (విషమప్రమాణముగల లేదా అసమాన) అంటారు.
ADSL ప్రమాణాలు
వర్గం:అంతర్జాలం
అంతరంగాలు (ధారావాహిక)
అంతరంగాలు ఈటీవీలో చాలాకాలం జనరంజకంగా కొనసాగిన తెలుగు ధారావాహిక. దీనికి కథ, స్క్రీన్‌ప్లే, మాటలు, పాటలు, బొమ్మలు, దర్శకత్వ పర్యవేక్షణ చెరుకూరి సుమన్. దీనిని రామోజీరావు నిర్మించగా అక్కినేని వినయ్ కుమార్ దర్శకత్వం వహించారు. ఇందుకోసం సాలూరు వాసూరావు సంగీతాన్ని అందించంగా మాధవపెద్ది సురేష్ రీ-రికార్డింగ్ చేశారు.
పాట
అంతరంగాలు అనంత మానస చదరంగాలు అంతే ఎరగని ఆలోచనల సాగరాలు ఇది మదినదిలో నలిగే భావతరంగాలు బాధ్యతల నడుమ బందీ అయిన అనురాగాలు
దీనిని ఎస్.పి.బాలసుబ్రహ్మణ్యం గానం చేశారు.
అవార్డులు
అంతరంగాలు ధారావాహిక 1998 సంవత్సరానికి గాను 5 నంది పురస్కారాలు గెలుచుకున్నది:
మూలాలు
వర్గం:తెలుగు ధారావాహికలు వర్గం:టెలివిజన్ కార్యక్రమాలు
వెంకటాపురం మండలం
గణాంకాలు
2011 భారత జనగణన గణాంకాల ప్రకారం మండల జనాభా - మొత్తం 	31,765 - పురుషులు 	15,384 - స్త్రీలు 	16,381
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 589 చ.కి.మీ. కాగా, జనాభా 31,765. జనాభాలో పురుషులు 15,384 కాగా, స్త్రీల సంఖ్య 16,381. మండలంలో 8,798 గృహాలున్నాయి.
ఖమ్మం జిల్లా నుండి జయశంకర్ జిల్లాలో విలీనం
thumb|2016 పునర్వ్యవస్థీకరణకు ముందు అవిభక్త ఖమ్మం​ జిల్లా పటంలో మండల స్థానం గతంలో వెంకటాపురం మండలం, ఖమ్మం జిల్లా, భద్రాచలం రెవిన్యూ డివిజను పరిధిలో ఉండేది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా తెలంగాణా ప్రభుత్వం 2016 లో నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా కొత్తగా ఏర్పాటైన జయశంకర్ భూపాలపల్లి జిల్లా, ములుగు రెవిన్యూ డివిజను పరిధిలో వెంకటాపురం మండలాన్ని 72 గ్రామాలుతో చేర్చుతూ ది.1.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
జయశంకర జిల్లా నుండి ములుగు జిల్లాలో విలీనం
తిరిగి ఈ మండలం జయశంకర్ జిల్లాలోని ములుగు రెవెన్యూ డివిజన్‌ను విడదీసి, మొత్తం 9 మండలాలతో 2019 ఫిబ్రవరి 16న కొత్తగా ఏర్పడిన ములుగు జిల్లా, ములుగు రెవెన్యూ డివిజను పరిధిలో చేరింది.
రెవెన్యూ గ్రామాలు
గమనిక:నిర్జన గ్రామాలు 27 పరిగణనలోకి తీసుకొనబడలేదు
చూడదగ్గ ప్రదేశాలు
ఈ మండలంలోని కోయస్ అనే చిన్న గ్రామమైన మంగవాయిగూడెంలో ఒంటిమామిడి లొద్ది జలపాతం ఉంది.
యాదాటి కాశీపతి
thumb|యాదాటి కాశీపతి యాదాటి కాశీపతి అనంతపురం జిల్లాకు చెందిన ప్రముఖ పాత్రికేయుడు, రచయిత.
విశేషాలు
ఇతడు ఉస్మానియా విశ్వవిద్యాలయం నుండి ఎంఏ (జర్నలిజం) చదివాడు. ఎం.ఎ.లో బంగారుపతకం సాధించాడు. చదువు పూర్తి అయిన తరువాత ఇతనికి డిప్యూటీ కలెక్టర్ ఉద్యోగం వచ్చింది. అయితే చండ్ర పుల్లారెడ్డి సలహాతో ఆ ఉద్యోగాన్ని త్యజించి విప్లవ ఉద్యమానికి అంకితమయ్యాడు.
రాజకీయ జీవితం
ఇతడు తరిమెల నాగిరెడ్డి నాయకత్వంలో 1967 నుండి విప్లవ ఉద్యమంలో పనిచేశాడు. సి.పి.ఐ. (ఎం.ఎల్.) ఏర్పడక ముందు కో-ఆర్టినేషన్ కమిటీలో, ఆ తర్వాత చండ్ర పుల్లారెడ్డి నాయకత్వంలో సి.పి.ఐ. (ఎం.ఎల్.)లో చురుకైన పాత్ర పోషించాడు. 1972లో గుంటూరు లో జరిగిన విరసం మహాసభల్లో కార్యవర్గ సభ్యునిగా ఎన్నికయ్యాడు. భారత చైనా మిత్రమండలి, ఎ.పి.సి.ఎల్.సి వ్యవస్థాపకులలో ఇతడు కూడా ఉన్నాడు. వేలాదిమందికి అరటిపండు ఒలిచిపెట్టినట్లుగా రాజకీయ అర్థశాస్త్రాన్ని బోధించడంలో ఇతడికి ఇతడే సాటి. చండ్ర పుల్లారెడ్డి తరిమెల నాగిరెడ్డి, రామనర్సయ్య తదితర ఎంతో మంది విప్లవ కారులతో కలిసి పనిచేసిన అనుభవం ఇతడికి ఉంది. ఎమర్జెన్సీ సమయంలో 21 నెలల పాటు ముషీరాబాద్‌ లో జైలు జీవితం గడిపాడు. జైల్లో ఈయనతో పాటు ఉన్న వరవరరావు, ఇతర ముఖ్యనేతలెందరికో రాజకీయ తరగతులను బోధించాడు. సీపీఐ (ఎంఎల్) పార్టీ తరపున సిరిసిల్ల నుంచి ఎమ్మెల్యేగా పోటీ చేశాడు. 1978లో శ్రీకాకుళం జిల్లా పాతపట్నం లో అక్కడే పాటలు పాడే ఓ గిరిజన యువతిని పెళ్ళి చేసుకొని ఆదర్శంగా నిలిచాడు.
పాత్రికేయ జీవితం
ఇతడు సి.పి.ఐ. (ఎం.ఎల్.) పార్టీ పత్రిక ''విమోచన"కు 1977 నుండి 1979 వరకు సంపాదకుడిగా పనిచేశాడు. జనశక్తి, ప్రజాపంథా పత్రిక సంపాదకమండలిలో సభ్యుడు. సంఘర్షణ అనే పత్రికకు కూడా సంపాదకుడిగా పనిచేశాడు. తరువాతి కాలంలో ఇండియన్ ఎక్స్‌ప్రెస్, ఆంధ్రప్రభ, వార్త లలో 20 సంవత్సరాల పాటు జర్నలిస్టుగా పనిచేశాడు. కలర్ చిప్స్ అనే సంస్థలో కొంత కాలం పనిచేశాడు.
రచయితగా
రామనర్సయ్య, జంపాల చంద్రశేఖర్ ప్రసాద్‌లను బూటకపు ఎన్కౌంటర్‌లో పోలీసులు చంపినప్పడు ఇతడు వ్రాసిన 'ఉయ్యాలో... జంపాలో' అనే పాట ప్రజల నోళ్లలో నానింది. అంతే కాకుండా పి.డి.ఎస్.యు సంస్థ గీతం 'బిగించిన పిడికిలి -పీడీఎస్‌యూ చిహ్నం' పాటను కూడా వ్రాశాడు. తెలుగు సమాజానికి ఎంతో మంది జాతీయ అంతర్జాతీయ విప్లవ బుద్ధిజీవులను పరిచయం చేసిన ఘనత ఇతనిది. 1980 దశకంలో ఉన్నపుడు విప్లవ నాయకుడు సత్యనారాయణ సింగ్ ఉపాన్యాసాన్ని ఇతడు తెలుగులో తర్జుమా చేసేవాడు. ఇతడు శ్రీశ్రీకి అత్యంత ఆప్తుడు. శ్రీశ్రీ కవిత్వం ఎప్పడూ ఇతడి పెదాలపై ఆడుతూ ఉండేది. ఇతడు చివరిదశలో పార్కిన్సన్ వ్యాధితో బాధపడుతూ కూడా 'మధ్యతరగతి మందు హాసం' అనే పేరుతో శ్రీశ్రీ సాహిత్యంపై విమర్శనాత్మక గ్రంథాన్ని వెలువరించాడు.
మరణం
ఇతడు అనారోగ్యం కారణంగా 2016, ఆగస్టు 11వ తేదీన హైదరాబాదులో మరణించాడు.
మూలాలు
వర్గం:అనంతపురం జిల్లా రచయితలు వర్గం:కమ్యూనిస్టు నాయకులు వర్గం:పాత్రికేయులు వర్గం:సంపాదకులు వర్గం:2016 మరణాలు
ఆంధ్రాపోరి
ఆంధ్రాపోరి, 2015 జూన్ 5న విడుదలైన తెలుగు సినిమా. ప్రసాద్ ప్రొడక్షన్స్ బ్యానురులో రమేష్ ప్రసాద్ నిర్మించిన ఈ సినిమాకు రాజ్ మాదిరాజు దర్శకత్వం వహించాడు. ఇందులో ఆకాష్ పూరి, ఉల్కా గుప్త జంటగా నటించగా, డాక్టర్ జోస్యభట్ల సంగీతం అదించాడు. అంకుల్ (2001), రుషి (2012) సినిమాల తర్వాత రాజ్ మాదిరాజు దర్శకుడిగా చేసిన మూడవ చిత్రం ఇది.
ఈ సినిమా 2014లో వచ్చిన మరాఠీ సినిమా టైమ్‌పాస్కు అధికారిక రీమేక్. ఇందులో ప్రథమేష్ పరాబ్, కేతకి మాటేగాంకర్ నటించారు. షైజు మాథ్యూ రాసిన నాక్డ్ అప్ నవల ఆధారంగా 2010లో విడుదలయిది.
పీతల సుజాత
thumb|పీతల సుజాత పీతల సుజాత  ఆంధ్రప్రదేశ్ రాష్ట్రానికి చెందిన ఒక రాజకీయ నాయకురాలు.
ఆంధ్రాపోరి
వివాదాలు
ఈ సినిమా టైటిల్ కు వ్యతిరేకంగా ఆంధ్ర అసోసియేషన్ ఆఫ్ తెలంగాణ పిటిషన్ ను దాఖలు చేసింది, పోరి అనే పదం "అమ్మాయిల ఆత్మగౌరవాన్ని దిగజార్చడానికి అభ్యంతరకరమైన పదం" అని వాదించగా, ఈ పిటిషన్‌ను కోర్టు కొట్టివేసింది.
పీతల సుజాత
రాజకీయ జీవితం
పీతల సుజాత 2014 సార్వత్రిక ఎన్నికలలో పశ్చిమగోదావరి జిల్లా చింతలపూడి నియోజకవర్గం నుంచి శాసనసభ్యురాలిగా ఎన్నికై చంద్రబాబు నేతృత్వంలో ఏర్పడిన మంత్రిమండలిలో స్థానం సంపాదించింది. ఉపాధ్యాయురాలిగా పనిచేస్తున్న సుజాత తండ్రి వారసత్వంగా రాజకీయాల్లోకి వచ్చింది. 2004లో తొలిసారి పశ్చిమగోదావరి జిల్లా ఆచంట అసెంబ్లీ నియోజకవర్గం నుంచి గెలుపొందింది. ఈమె వయస్సు 41 సంవత్సరాలు. భర్త సురేష్‌కుమార్. వీరికి ఒక కుమారుడు.
బయటి లంకెలు
వర్గం:తెలుగుదేశం పార్టీ రాజకీయ నాయకులు వర్గం:పశ్చిమ గోదావరి జిల్లా నుండి ఎన్నికైన మహిళా శాసన సభ్యులు వర్గం:పశ్చిమ గోదావరి జిల్లా మహిళా రాజకీయ నాయకులు వర్గం:ఆంధ్రప్రదేశ్ శాసన సభ్యులు (2014) వర్గం:ఆంధ్రప్రదేశ్ శాసన సభ్యులు (2004)
ఆంధ్రాపోరి
మూలాలు
వర్గం:2015 తెలుగు సినిమాలు వర్గం:తెలుగు ప్రేమకథ చిత్రాలు వర్గం:ఉత్తేజ్ నటించిన చిత్రాలు
పశ్చిమ్ చంపారన్ లోక్‌సభ నియోజకవర్గం
పశ్చిమ్ చంపారన్ లోక్‌సభ నియోజకవర్గం భారతదేశంలోని 543 పార్లమెంటరీ నియోజకవర్గాలలో, బీహార్‌లోని 40 పార్లమెంటరీ నియోజకవర్గాలలో ఒకటి. 2002లో ఏర్పాటైన పునర్విభజన కమిషన్ ఆఫ్ ఇండియా సిఫార్సుల ఆధారంగా పార్లమెంటరీ నియోజకవర్గాల పునర్విభజన తర్వాత బెట్టియా లోక్‌సభ నియోజకవర్గంగా ఉన్న ఈ నియోజకవర్గం 2008లో నూతనంగా పశ్చిమ్ చంపారన్ లోక్‌సభ నియోజకవర్గంగా ఏర్పాటైంది.
మూలాలు
వర్గం:బీహార్ లోక్‌సభ నియోజకవర్గాలు
మల్లెల దావీదు
thumb మల్లెల దావీదు (ఆగస్టు 6, 1890 - మే 17, 1971)  తెలుగు క్రైస్తవ కీర్తనాకారుడు.
జననం
1890, ఆగస్టు 6 న నర్సారావుపేట తాలూకాలోని చిమ్మనబండ గ్రామంలో జన్మించారు. తల్లిదండ్రులు రెవ. ఇస్సాకు, రెబక్కమ్మలు. రామాయపట్నం లోని వేదాంత పాఠశాలలో వేదాంత విద్య ముగించి, వేదాంత ఉపాధ్యాయుడిగా రామాపట్నం, డోర్నకల్‌లో పనిచేశారు.ఖమ్మం జిల్లాలో స్థిరపడ్డారు.తెలుగు క్రైస్తవ సాహిత్య సేవ కే అంకితమయ్యారు. కీర్తనల్ని వ్రాయడమే కాకుండా ప్రతి వేసవిలో సంగీత శిక్షణా సమ్మేళనాల్ని నిర్వహించి, ప్రతి సంకీర్తనను రాగతాళ భావయుక్తంగా ఎలా పాడాలో శిక్షణనిచ్చేవారు. మంచి వక్త. 1937 లో మల్లెల దావీదు, రెవ.ఎమ్‌.ఎల్‌.డోల్బీర్‌, రెవ. బి. హెబ్బి డేవిస్‌ ముగ్గురు సంపాదక త్రయంగా ఏర్పడి ఆంధ్రక్రైస్తవ కీర్తనల గ్రంథం రూపొందించారు.
మరణం
1971, మే 17 న తుది శ్వాస విడిచారు.
మూలాలు
వర్గం:క్రైస్తవ మత ప్రముఖులు వర్గం:1890 జననాలు వర్గం:1971 మరణాలు వర్గం:క్రైస్తవ రచయితలు వర్గం:తెలుగు రచయితలు
1754
1754 గ్రెగోరియన్‌ కాలెండరు యొక్క మామూలు సంవత్సరము.
కేఆర్ ఆమోస్
thumb|కేఆర్ ఆమోస్ కేఆర్‌ ఆమోస్‌ తెలంగాణ తొలితరం ఉద్యమ నాయకుడు. ప్రభుత్వ ఉద్యోగి అయిన ఆమోస్ 1956 నుండే తెలంగాణ ఉద్యోగులకు జరుగుతున్న అన్యాయాలపై పోరాటం చేశాడు. ఉద్యమకాలంలో తెలంగాణ నాన్‌-గెజిటెడ్‌ అధికారుల సంఘాన్ని (టీఎన్జీవో) స్థాపించి ఉద్యోగ సంఘాలను ఏకతాటిపై నడిపించాడు. ఆయన కాంగ్రెస్ పార్టీ తరఫున రెండుసార్లు ఎమ్మెల్సీగా పని చేసి 2016లో టీఆర్‌ఎస్ పార్టీలో చేరాడు.
జననం
నల్గొండ జిల్లాకు చెందిన ఆమోస్ సికింద్రాబాదులోని పద్మరావునగర్‌ లో 1940లో జన్మించాడు.
1969 తెలంగాణ ఉద్యమం
ఆమోస్ అప్పటి హైదరాబాద్ రాష్ట్రంలో బూర్గుల రామకృష్ణారావు ప్రభుత్వ హయాంలో పరిశ్రమల శాఖలో ఉద్యోగిగా ఉన్నాడు. 1956 నుండే తెలంగాణ ఉద్యోగులకు జరుగుతున్న అన్యాయాలపై పోరాటం చేశాడు. దీనికోసం అప్పట్లోనే ఆయన ఆధ్వర్యంలో తెలంగాణ నాన్‌-గెజిటెడ్‌ అధికారుల సంఘాన్ని స్థాపించాడు. 1969 లో తెలంగాణ రాష్ట్రం కోసం తెలంగాణ ఉద్యమంలో చురుగ్గా పాల్గొన్న ఆయనను అప్పటి ప్రభుత్వం డిస్మిస్ చేసింది. ఉద్యమ కారణంగా దేశంలోనే ఉద్యోగం కోల్పోయిన మొదటి వ్యక్తి ఆమోస్. ముల్కీ నిబంధనల ఉల్లంఘన తదితర అంశాలపై ఆయన పోరాటం చేశాడు. ఆమోస్‌ 1965-72 వరకు టీఎన్జీవో అధ్యక్షుడిగా పనిచేశాడు.
ఆరుట్ల రామచంద్రారెడ్డి
thumb|ఆరుట్ల రామచంద్రారెడ్డి ఆరుట్ల రామచంద్రారెడ్డి తెలంగాణ సాయుధ పోరాటయోధులు. ఆయన 1962 లో సి.పి.ఐ పార్టీ తరఫున భువనగిరినియోజక వర్గ ఎమ్.ఎల్.ఎ.గా గెలిచి, ప్రజాసమస్యల పరిష్కారానికి నిరంతరం పనిచేశారు.
జీవిత విశేషాలు
ఆయన 1909లో భువనగిరి తాలూకాలోని కొలనుపాక గ్రామంలో జన్మించారు. హైదరాబాద్‌లోని రెడ్డి హాస్టల్‌లో ఉండి, నాంపల్లి హైస్కూల్‌లో మెట్రిక్ చదివారు. 1930లో జరిగిన "దండి సత్యాగ్రహం" ఉత్తేజితులయ్యారు. గాంధీజీని ఆదర్శంగా తీసుకొని ముందుకు నడిచారు. 1931-33లో ఉస్మానియా యూనివర్శిటీలో చదివారు. నిజాం ఆంధ్రమహాసభల్లో క్రియాశీలక ప్రతినిధిగా పనిచేశారు. 1945లో పాలకుర్తి కుట్ర కేసులో అరెస్టయి హైదరాబాద్ సెంట్రల్ జైలులో ఒక సంవత్సరం ఉన్నారు. తెలంగాణ పోరాట సమయంలో, 1947లో ఆంధ్ర ప్రాంతంలో జరిగిన మొదటి గెరిల్లా శిక్షణ తరగతికి హాజరయ్యారు. ఈ శిక్షణ తర్వాత బందూకు పట్టుకొని సాయుధ పోరాటంలో సాగిపోయారు. ఈ పోరాట సమయంలో పోలీసులకు పట్టుబడి 1952 జనవరి వరకు నిర్బంధంలో ఉన్నారు.
1952లో జరిగిన సార్వత్రిక ఎన్నికల్లో ఓటర్ లిస్టులో పేరు లేకపోవడం వల్ల పార్టీ టికెట్ లభించలేదు. అయినా, నల్లగొండ జిల్లాలోని 14 శాసనసభ స్థానాలకు, 2 పార్లమెంట్ స్థానాలకు సి.పి.ఐ పార్టీ అభ్యర్థుల గెలుపు కోసం విశేష కృషి సలిపారు. 1962 లో భువనగిరి శాసససభ్యునిగా ఎన్నికైనారు.
జాతీయోద్యమ ప్రభావం
1930 ఏప్రిల్‌లో గాంధీజీ దండి సత్యాగ్రహం ప్రారంభించారు. దేశమంతటా జాతీయ ఉద్యమం వాయువేగంతో విస్తరించింది. విప్లవ వీరులైన భగత్ సింగ్, రాజ్‌గురు, సుఖ్‌దేవ్ ఉరికంబాలకు ఎక్కి ప్రాణత్యాగం చేశారు. తెలంగాణ ప్రాంతం నుంచి కామ్రేడ్లు.. రావి నారాయణ రెడ్డి, బద్దం ఎల్లారెడ్డి కాకినాడ ఉప్పు సత్యాగ్రహంలో పాల్గొన్నారు. బ్రిటిషర్ల నిరంకుశ పాలనకు వ్యతిరేకంగా నాడు స్వదేశీ లీగ్ పేరుతో హైదరాబాద్‌లోని వికాజీ హోటల్ (అబిదాషాపు) ఆవరణలో బహిరంగ సభలు నిర్వహించేవారు. ఈ జాతీయోద్యమ ప్రభావం రామచంద్రారెడ్డిపై పడింది. కొత్వాల్ రాజా వెంకట్రామారెడ్డి హైదరాబాద్‌లో ‘రెడ్డి బాలుర వసతి గృహం’ స్థాపించి, ఎంతో అభివృద్ధి చేశారు. ఈయన సహకారంతో రామచంద్రారెడ్డి, సురవరం ప్రతాపరెడ్డి, మాడపాటి హనుమంతరావు ‘బాలికల వసతి గృహం’ ఏర్పాటు చేశారు. హైదరాబాద్‌లో ఇదే మొట్టమొదటి బాలికల వసతి గృహం.
ఆంధ్ర మహాసభలు
1931-32లో ఆరుట్ల రామచంద్రారెడ్డి ఉస్మానియా విశ్వవిద్యాలయంలో చేరిన కాలంలోనే ఆర్య సమాజం, హైదరాబాద్ స్టేట్ కాంగ్రెస్, ఆంధ్ర మహాసభ కార్యకలాపాల్లో చురుగ్గా పాల్గొన్నారు. 1930లో మెదక్ జిల్లా జోగిపేటలో సురవరం ప్రతాపరెడ్డి అధ్యక్షతన ప్రథమాంధ్ర మహాసభ నిర్వహించారు. రావి నారాయణ రెడ్డి నాయకత్వంలో సైకిల్ యాత్రా దళంలో వలంటీరుగా పాల్గొని ఆరుట్ల రామచంద్రారెడ్డి ఈ సభకు హాజరయ్యారు. ఆ తర్వాత 1944లో రావి నారాయణ రెడ్డి అధ్యక్షతన భువనగిరిలో 11వ ఆంధ్ర మహాసభ జరిగింది. దీనికి రామచంద్రారెడ్డి ప్రధాన కార్యదర్శిగా వ్యవహరించి సభను విజయవంతం చేశారు. ఆంధ్ర మహాసభ మితవాద నాయకులైన కొండా వెంకట రంగారెడ్డి, మందుముల నర్సింగరావు భువనగిరి మహాసభను బహిష్కరించారు. తమదే నిజమైన ఆంధ్ర మహాసభగా పేర్కొంటూ 1945లో వీరు పోటీగా మడికొండలో మరో ఆంధ్ర మహాసభ నిర్వహించారు. 1945లో రావి నారాయణ రెడ్డి అధ్యక్షతన ఖమ్మంలో 12వ ఆంధ్ర మహాసభ జరిగింది. పాలకుర్తి కుట్ర కేసులో ఏడాది పాటు హైదరాబాద్ సెంట్రల్ జైల్లో నిర్బంధంలో ఉండటం వల్ల రామచంద్రారెడ్డి ఈ సభకు హాజరు కాలేకపోయారు. ఈ సమావేశంలో వెట్టిచాకిరీ రద్దు, రైతులు, హైదరాబాద్ సంస్థానంలో ప్రజారాజ్య స్థాపనకు సంబంధించిన తీర్మానాలు చేశారు. 1946లో నిజాం నవాబు ఆంధ్ర మహాసభలపై నిషేధం విధించాడు. మితవాద నాయకులు జమలాపురం కేశవరావు అధ్యక్షతన 1946లో కందిలో ఆంధ్ర మహాసభ నిర్వహించారు. ఇదే సంవత్సరం హైదరాబాద్ స్టేట్ కాంగ్రెస్‌పై నిజాం నిషేధం ఎత్తేశాడు. తర్వాత మితవాదుల ఆంధ్ర మహాసభ కాంగ్రెస్ పార్టీలో విలీనమైంది.
హరిజనులు - దేవాలయ ప్రవేశ హక్కులు
అస్పృశ్యతా నివారణపై ఆంధ్ర మహాసభ వేదికల నుంచి తీర్మానాలు చేశారు. కొన్ని మహాసభల్లో సహపంక్తి భోజనాలు చేసేవారు. ఆ రోజుల్లో హరిజనులకు దేవాలయ ప్రవేశం ఉండేది కాదు. మూడో ఆంధ్ర మహాసభ పులిజాల వెంకట రంగారావు అధ్యక్షతన 1934లో ఖమ్మంలో నిర్వహించారు. ఈ సభలో పాల్గొన్న ప్రతినిధుల్లో కొందరు సనాతన ధర్మ పారాయణులు ప్రత్యేక వంటలు చేయించుకొని, మడిబట్టలు ధరించి భోజనాలు చేశారు. ఆరుట్ల రామచంద్రారెడ్డి హరిజనులతో యాదగిరి లక్ష్మీనరసింహస్వామి దేవాలయ ప్రవేశం చేయించారు. భువనగిరి తాలూకాలోని పాముకుంట, జాల, కుర్రారం, నమిలె, బేగంపేట, రాజాపేట, నర్సాపురం, రేణుకుంట మొదలైన సుమారు 35 గ్రామాలకు చెందిన 400 మంది హరిజనులను సమీకరించి దీన్ని నిర్వహించారు. కుర్రారం రంగారెడ్డి ఈ విషయంలో రామచంద్రారెడ్డికి విశేషంగా సహకరించారు. ఈ హరిజన సమూహాన్ని చూసి దేవాలయ పూజారులు ఎలాంటి అభ్యంతరం తెలపకుండా వారందరికీ తీర్థ ప్రసాదాలు పంచి పెట్టారు.
తెలంగాణ విముక్తి పోరాటం
తెలంగాణా ప్రజల విముక్తి కోసం ఏవిధంగానైతే ఆరుట్ల రామచంద్ర రెడ్డి గంగవరపు శ్రీనివాసరావు వలభనేని సితారామయ్య నాయుడు, నల్లమల్ల గిరిప్రసాద్, చింతలపురి రాంరెడ్డి పోరాడారో అదే విధంగా నిజాం నిరంకుశ పాలనను హతం చేయడానికి కుర్రారానికి చెందిన రాంచంద్రారెడ్డి నడుంబిగించారు. రజాకార్లకు వ్యతిరేకంగా పోరాడి ప్రజల హృదయాల్లో చెరగని ముద్రను వేసుకున్న ఘనత ఆరుట్లకే దక్కింది. 1931లో మెదక్ జిల్లా జోగిపేటలో జరిగిన ఆంధ్ర మహాసభలకు ఈ ప్రాంత విప్లవ వీరుడు రావినారాయణరెడ్డితో కలిసి ఆరుట్ల సైకిల్ పై జోగిపేట వెళ్లారు. గిరిజన, హరిజన వెనుకబడిన వర్గాల ప్రజల్ని నిర్బంధంగా ముస్లీం మతంలోకి మార్పిస్తున్న తరుణంలో రజాకార్లను ఎదిరిస్తూ వారి అరాచకాలను ఎండగట్టడానికి ఆరుట్ల రాంచంద్రారెడ్డి నిజాంకు పోటీగా కొలనుపాకలో ఆర్యసమాజాన్ని నెలకొల్పారు. నిజాం పాలనకు వారి దౌర్జన్యకాండలకు నిరసనగా రాంచంద్రారెడ్డి ఒక ఉద్యమాన్ని లేవనెత్తారు. 1945లో ఆరుట్లను నిజాం అరెస్టు చేసి కొలనుపాకలో నిర్భందించింది. ఆయన్ను అనేక విధాలుగా చిత్రహింసలకు గురి చేశారు. మూడేళ్ల పాటు నిర్భందించారు. రాంచంద్రారెడ్డి కొనసాగిస్తున్న ప్రతి ఉద్యమానికి ఆయన భార్య కమలాదేవి ఊపిరిగా నిలిచింది. దీంతో 1949 ప్రాంతంలో కమలాదేవిని కూడా అరెస్టు చేశారు. తెలంగాణా కోసం ప్రాణాలర్పించిన మహోన్నతమైన నాయకుడిగా ఆరుట్ల రాంచంద్రారెడ్డి పేరు చిరకాలం నిలిచిపోతుంది.
ఇతర లింకులు
వర్గం:తెలంగాణ సాయుధ పోరాట యోధులు వర్గం:1909 జననాలు వర్గం:యాదాద్రి భువనగిరి జిల్లా నుండి ఎన్నికైన ఆంధ్రప్రదేశ్ శాసన సభ్యులు వర్గం:యాదాద్రి భువనగిరి జిల్లా రాజకీయ నాయకులు వర్గం:యాదాద్రి భువనగిరి జిల్లా స్వాతంత్ర్య సమర యోధులు
భారతదేశంలో అగ్నిపర్వతాల జాబితా
కోఆర్డినేట్‌లను ఇలా డౌన్‌లోడ్ చేయండి:[//tools.wmflabs.org/kmlexport?article=List_of_volcanoes_in_India KML] · GPX
భారతదేశంలో క్వాటర్నరీలో చురుకుగా ఉన్న, నిద్రాణమైన/అంతరించిపోయిన అగ్నిపర్వతాల జాబితా.
మూలాలు
ఆర్, భూటాని, కె. పాండే, జెఎస్ రే, ఆర్ఎస్ స్మిత, ఎన్. అవస్థీ & ఎ. కుమార్, పేపర్ నెం. 268-9, 2014 బ్రిటిష్ కొలంబియాలోని వాంకోవర్‌లో జరిగిన జిఎస్‌ఎ వార్షిక సమావేశం (19–22 అక్టోబర్ 2014)
వర్గం:అగ్ని పర్వతాలు వర్గం:భారతదేశ భౌగోళికం
శ్రీవల్లీ
శ్రీవల్లీ 2017, సెప్టెంబరు 15న విడుదలైన తెలుగు సైంటిఫిక్ థ్రిల్లర్ చలనచిత్రం. రేష్మాస్ ఆర్ట్స్ పతాకంపై సునీత, రాజ్ కుమార్ బృందావన్ నిర్మాణ సారధ్యంలో కె. వి. విజయేంద్ర ప్రసాద్ దర్శకత్వం వహించిన ఈ చిత్రంలో రజత్ కృష్ణ, నేహాహింగే, రాజీవ్ కనకాల, హేమ తదితరులు నటించగా, ఎం. ఎం. శ్రీలేఖ సంగీతం అందించింది.
పాటలు
ఈ చిత్రానికి ఎం. ఎం. శ్రీలేఖ సంగీతం అందించింది. ఆదిత్యా మ్యూజిక్ కంపనీ ద్వారా పాటలు విడుదల అయ్యాయి.
ఇతర లంకెలు
వర్గం:2017 తెలుగు సినిమాలు
జునాగఢ్ విలీనం
thumb|కుడి|సౌరాష్ట్ర ప్రాంతంలోని అన్ని సంస్థానాల నడుమ (గులాబి రంగులో గుర్తించబడ్డాయి) కనిపిస్తున్న జునాగఢ్ బ్రిటీష్ ఇండియాలో భాగమైన జునాగఢ్ సంస్థానం స్వాతంత్ర్యానంతరం భారత డొమినియన్ లో భాగమై, ఆపైన పూర్తిగా విలీనం కావడాన్ని జునాగఢ్ విలీనంగా పిలుస్తారు. భారత స్వాతంత్ర్య చట్టంలో భారతదేశం, పాకిస్తాన్ లుగా బ్రిటీష్ ఇండియాను విభజిస్తూ స్వాతంత్ర్యం ఇచ్చేప్పుడే, దేశంలోని వందలాది సంస్థానాలకు భారత్, పాకిస్తాన్ డొమినియన్లలో ఏదో ఒకటి ఎంచుకునేందుకు కానీ, స్వతంత్రంగా ఉండేందుకు కానీ అవకాశం ఇచ్చారు. ఐతే భారతదేశాన్ని ఐక్యం చేసేందుకు సంస్థానాల శాఖమంత్రి వల్లభ్ భాయి పటేల్, ఆయన కార్యదర్శి వి.పి.మీనన్, గవర్నర్ జనరల్ లార్డ్ మౌంట్‌బాటన్ కృషిచేసి దేశంలోని వివిధ సంస్థానాలను విలీనం చేశారు. ఐతే వాటిలో స్వాతంత్ర్యానంతరం వరకూ విలీనం కాకుండా మిగిలిన మూడు సంస్థానాల్లో జునాగఢ్ ఒకటి.
వర్గం:భారత స్వాతంత్ర్యోద్యమం
టైఫాయిడ్
టైఫాయిడ్ జ్వరం, ఆంత్రిక జ్వరం, సాల్మొనెల్ల టైఫి గా కూడా పిలువబడుతుంది లేదా సాధారణంగా టైఫాయిడ్' అంటారు, ఈ వ్యాధి సాల్మొనెల్ల ఎంటేరికా సరోవర్ టైఫి అనే బాక్టీరియా వలన కలుగుతుంది. ప్రపంచ వ్యాప్తంగా ఉన్న ఈ వ్యాధి అతిసారం, దద్దుర్లు కలుగజేసే ఒక అంటువ్యాధి. టైఫాయిడ్‌, టైఫిస్‌కు సాధారణంగా కలిగే న్యూరోసైకియాట్రిక్‌ లక్షణాల నుండి, గ్రీక్‌ పదానికి అర్థం వచ్చే Stupor - స్తబ్దత నుండి టైఫాయిడ్‌ అనే పేరు వచ్చినది. ఇది నీటి-జనిత వ్యాధి. ఇది వ్యాధి సోకిన వ్యక్తి యొక్క మలంతో కలుషితమైన ఆహారం లేదా నీటిని తీసుకోవడం ద్వారా వ్యాపిస్తుంది.ఈ బ్యాక్టీరియా ప్రేగునాళాల ద్వారా వ్యాపించి ప్రేగు గోడలలోకి చొచ్చుకొని పోయి రక్తంలో ప్రవేశిస్తుంది, దీనిని మలం, రక్తనమూనాల ద్వారా రోగ నిర్ధారణ చేయవచ్చు.టైఫాయిడ్ వ్యాక్సిన్ మొదటి రెండు సంవత్సరాలలో 40 నుండి 90% కేసులను నివారించగలదు. టీకా ఏడు సంవత్సరాల వరకు కొంత ప్రభావం చూపుతుంది. అధిక ప్రమాదం ఉన్నవారికి లేదా వ్యాధి సాధారణ ప్రాంతాలకు ప్రయాణించేవారికి, టీకాలు వేయడం మంచిది. వ్యాధిని నివారించడానికి ఇతర ప్రయత్నాలు స్వచ్ఛమైన తాగునీరు, మంచి పారిశుధ్యం, చేతితో కడగడం. టైఫాయిడ్ జ్వరం వ్యక్తి యొక్క ఈ వ్యాధి లక్షణాలు, వ్యాధి కారక బ్యాక్టీరియా పూర్తిగా లేనట్లు అయినట్లు నిర్ధారించబడే వరకు, ఆ వ్యక్తి ఇతరులకు ఆహారాన్ని తయారు చేయకూడదు. అజిత్రోమైసిన్, ఫ్లోరోక్వినోలోన్స్, లేదా థర్డ్ జనరేషన్ సెఫాలోస్పోన్స్ వంటి యాంటీబయాటిక్స్ తో ఈ వ్యాధిని చికిత్స చేస్తారు, అయితే ఈ యాంటీబయాటిక్స్ కు టైఫాయిడ్ బాక్టీరియా నిరోధకత అభివృద్ధి చెందుతూ ఉంది దీనివలన ఈ వ్యాధికి చికిత్సను మరింత క్లిష్టతరం అవుతున్నది. ఈ వ్యాధి భారతదేశంలో సర్వసాధారణంగా ఉంటుంది, పిల్లలు సర్వసాధారణంగా ప్రభావితమవుతున్నారు. మెరుగైన పారిశుధ్యం, వ్యాధికి చికిత్స చేయడానికి యాంటీబయాటిక్స్ వాడకం ఫలితంగా 1940 నుండి అభివృద్ధి చెందిన దేశాలలో లో వ్యాధి నమోదు రేట్లు తగ్గాయి.చికిత్స లేకుండా 20% వరకు మరణించే ప్రమాదం ఎక్కువగా ఉండవచ్చు. చికిత్సతో ఇది 1 నుంచి 4% మధ్య ఉంటుంది.
లక్షణాలు
టైఫాయిడ్ జ్వర లక్షణాలలో జ్వరం ఎక్కువగా 40 °C ఉండి తగ్గక పోవడం, విపరీతమైన చమటలు, గాస్ట్రో ఎంటిరైటిస్, రక్తంలేని విరేచనాలు ఉంటాయి. అసాధారణంగా చదునుగా ఉండే దద్దుర్లు, గులాబీ రంగు మచ్చలు కనిపిస్తాయి.
సాంప్రదాయకంగా, చికిత్స చేయని టైఫాయిడ్ జ్వరం నాలుగు ప్రత్యేక అంచెలుగా విభజించబడింది, ఒక్కొక్క అంచె సుమారు ఒక వారం వరకు ఉంటుంది.మొదటి వారంలో, నిదానంగా పెరుగుతున్న జ్వరంతో పాటు గుండె నిదానంగా కొట్టుకోవడం, ఆయాసం, తలనొప్పి, దగ్గు ఉంటాయి. నాలుగోవంతు కేసులలో ముక్కుకారడం (ఎపిస్ టాక్సిస్)ను గమనించవచ్చు, కడుపునొప్పి కూడా రావచ్చు.ప్రసరణలో ఉన్న తెల్ల రక్త కణాల సంఖ్య తగ్గిపోవడం లుకోపెనియాతో పాటు ఎసినోపెనియా, సంబంధిత లిమ్ఫో సైటోసిస్ ఉంటాయి, సాల్మొనెల్ల టైఫి లేదా పారాటైఫికి సమ్మిళిత ప్రతిస్పందనలు, రక్త పరీక్షలు అనుకూలంగా ఉంటాయి. సాంప్రదాయ వైడల్ పరీక్ష మొదటి వారంలో ప్రతికూలంగా ఉంటుంది.
వ్యాధి యొక్క రెండవ వారంలో, రోగి తీవ్రమైన జ్వరంతో క్రుంగిపోతాడు 40 °C, గుండె నిదానంగా కొట్టుకోవడం (స్ఫిగ్మో-థెర్మిక్ డిస్సోసిఎషన్), నాడి రెండుసార్లు కొట్టుకోవడం|నాడి రెండుసార్లు కొట్టుకోవడం సాధారణంగా ఉంటాయి.ఎక్కువగా మగతగా, శాంతంగా ఉంటారు కానీ కొన్నిసార్లు వ్యాకులంగా ఉంటారు.ఈ మగత వలన టైఫాయిడ్ "నరాల జ్వరం" ఆనే మరోపేరు పొందింది. 1/3 వంతు రోగులకి ఛాతీ క్రింద, పొట్టమీద గులాబీ రంగు మచ్చలు కనిపిస్తాయి.ఊపిరితిత్తులలో గురక ఉంటుంది. పొట్ట ఎడమవైపు క్రిందిభాగంలో ఉబ్బి నొప్పిగా ఉంటుంది అక్కడ గుడగుడలు మనే శబ్దాలు వినవచ్చు. ఈ దశలో విరేచనాలు అవుతాయి:రోజుకి ఆరు నుండి ఎనిమిది సార్లు, ఆకుపచ్చగా బఠాణీ సూప్తో పోల్చదగిన ఒక రకమైన వాసనతో అవుతాయి.అయితే, తరచు మలబద్ధకం కూడా ఉంటుంది.కాలేయము, ప్లీహం పెద్దవవుతాయి (హెపటోస్ప్లేనోమెగాలీ), బలహీనమవుతాయి, కాలేయం పైకి వచ్చి ట్రాన్సామినాసెస్ ఏర్పడుతుంది. యాంటి O, యాంటి H ప్రతిరోధకాలతో వైడల్ ప్రతిస్పందన పూర్తి అనుకూలంగా ఉంటుంది.ఈ దశలో కొన్నిసార్లు రక్త పరీక్షలు ఇంకా అనుకూలంగానే ఉంటాయి. (ఈ జ్వరం యొక్క ముఖ్య లక్షణం మొదటి, రెండవ వారాలలో జ్వరం సాధారణంగా మధ్యాహ్న సమయంలో పెరుగుతుంది)
టైఫాయిడ్ జ్వరం యొక్క మూడవ వారంలో అనేక సమస్యలు ఉత్పన్నమవుతాయి: 2-3 వారాలు చికిత్స లేని టైఫాయిడ్ లో మనిషి బాగా నీరసించి ఉంటాడు జ్వరం చాలా తీవ్రంగా 24 గంటలలో చాలా తక్కువ హెచ్చుతగ్గులతో ఉంటుంది. జలవియోజనము ఏర్పడి రోగి అపస్మారక స్థితిని చేరుకుంటాడు. చికిత్స చేయకపోతే, ప్రమాదకరమైన అంతర్గత రక్తస్రావం, కుళ్ళకం (సెప్సిస్) లాంటి సమస్యలకు దారి తీస్తుంది. అరుదైన సందర్భాల్లో సరైన సమయంలో చికిత్స పొందని టైఫాయిడ్ జ్వరం వల్ల మరణం కూడా సంభవించవచ్చు.
బెట్టియా లోక్‌సభ నియోజకవర్గం
బెట్టియా లోక్‌సభ నియోజకవర్గం బీహార్‌ రాష్ట్రంలోని పార్లమెంటరీ నియోజకవర్గం. 2002లో ఏర్పాటైన పునర్విభజన కమిషన్ ఆఫ్ ఇండియా సిఫార్సుల ఆధారంగా పార్లమెంటరీ నియోజకవర్గాల పునర్విభజన తర్వాత ఈ నియోజకవర్గం 2008లో నూతనంగా పశ్చిమ్ చంపారన్ లోక్‌సభ నియోజకవర్గం పేరుతో ఏర్పాటైంది.
మూలాలు
వర్గం:బీహార్ లోక్‌సభ నియోజకవర్గాలు
బజార్ రౌడి
బజార్‌ రౌడి యాక్షన్‌ ఎంటర్టైనర్ గా రూపొందిన తెలుగు సినిమా. కె.ఎస్‌. క్రియేషన్స్‌ బ్యానర్‌పై సందిరెడ్డి శ్రీనివాసరావు నిర్మించిన ఈ సినిమాలో సంపూర్ణేష్ బాబు, మహేశ్వరి హీరో హీరోయిన్లుగా నటించగా వసంత నాగేశ్వరరావు దర్శకత్వం వహించాడు. ఈ సినిమా 2021 ఆగస్టు 20న విడుదలయింది.
పాటలు
ఈ చిత్రంలోని ‘పిల్లా నా మ‌తి చెడగొట్టావే’ వీడియో సాంగ్ ను 2021, మే 24న విడుదల చేశారు.
ప్రచారం
ఈ చిత్రంలో సంపూర్ణేశ్‌ ఫస్ట్‌లుక్‌తో కూడిన మోషన్‌ పోస్టర్‌ని 2021, ఫిబ్రవరి 11న విడుదల చేశారు. ‘బజార్ రౌడీ’ టీజర్ ను మార్చి 25న విడుదల చేశారు.
మూలాలు
వర్గం:2021 తెలుగు సినిమాలు వర్గం:సాయాజీ షిండే నటించిన చిత్రాలు
సాంగ్‌క్రాన్ (శ్రీలంక)
సాంగ్‌క్రాన్ అనేది సంక్రాంతి అనే సంస్కృత పదం నుండి ఉద్భవించిన పదం. థాయిలాండ్, లావోస్, కంబోడియా, మయన్మార్, శ్రీలంక, ఈశాన్య భారతదేశంలోని కొన్ని ప్రాంతాలలో ఈ పండగను సాంప్రదాయ బద్దంగా జరువుకుంటారు. జ్యోతిష్యశాస్త్రం ప్రకారం, రాశిచక్రంలోని మొదటి జ్యోతిషశాస్త్ర సంకేతం అయిన మేష రాశిని సూర్యుడు బదిలీ చేసినప్పుడు ఇది ప్రారంభమవుతుంది. ఇది సమిష్టిగా మేషా సంక్రాంతిగా సూచించబడే దక్షిణాసియాలోని చాలా ప్రాంతాలలో సమానమైన హిందూ క్యాలెండర్ ఆధారిత నూతన సంవత్సర పండుగలకు సంబంధించినది.
ఆస్ట్రేలియా
దేశంలోని అనేక ప్రాంతాల్లో సాంగ్‌క్రాన్ వేడుకలు జరుగుతాయి. న్యూ సౌత్ వేల్స్‌లోని సిడ్నీ శివారు లూమియాలోని వాట్ పా బుద్ధరంగసీ బౌద్ధ దేవాలయంలో అత్యంత ముఖ్యమైన వేడుకలు ఒకటి. ఈ ఉత్సవం ప్రతి సంవత్సరం వేలాది మంది సందర్శకులను ఆకర్షిస్తుంది. నీటి పోరాటం, రోజువారీ ప్రార్థన, నృత్య ప్రదర్శనలు, థాయ్, బంగ్లాదేశ్ (CHT), బర్మీస్, కంబోడియన్, లావోషియన్, శ్రీలంక, మలేషియా మూలాల ఆహారాన్ని అందించే ఆహార దుకాణాలు ఉంటాయి. 2014లో, వేడుకకు 2000 కంటే ఎక్కువ మంది హాజరయ్యారు. అదేవిధంగా అదే శివారు ప్రాంతంలో, మహామకుట్ బౌద్ధ ఫౌండేషన్ పాటలు, ఆశీర్వాదం, చిన్న ఉపన్యాసం, ఫండ్ రైజింగ్ ఫుడ్ ఫెట్, ఆగ్నేయాసియా సంప్రదాయ నృత్యాలతో కూడిన సాంగ్‌క్రాన్ వేడుకను నిర్వహిస్తుంది. పెద్ద ఎత్తున థాయ్ న్యూ ఇయర్ (సాంగ్‌క్రాన్) వేడుకలు ప్రముఖ పర్యాటక ఉపనగరమైన హేమార్కెట్, న్యూ సౌత్ వేల్స్‌లోని థాయ్ టౌన్, సిడ్నీలో జరిగాయి. మెల్‌బోర్న్‌లో, విక్టోరియాలోని డాండెనాంగ్‌లో సింహళీస్ (శ్రీలంక) నూతన సంవత్సర పండుగను ప్రతి సంవత్సరం నిర్వహిస్తారు. 2011లో, ఇది 5000 కంటే ఎక్కువ మందిని ఆకర్షించింది. మెల్‌బోర్న్‌లో అతిపెద్ద సింహళీయ నూతన సంవత్సర పండుగగా పేర్కొంది. క్వీన్ విక్టోరియా మార్కెట్ ఏప్రిల్ 2017 ప్రారంభంలో థాయ్ నూతన సంవత్సరాన్ని పురస్కరించుకుని రెండు రోజుల సాంగ్‌క్రాన్ కార్యక్రమాన్ని నిర్వహించింది. థాయ్, కంబోడియన్, లావో, బర్మీస్, శ్రీలంక నూతన సంవత్సర పండుగలను జరుపుకునే సాంగ్‌క్రాన్ వేడుకలు సిడ్నీ శివారు కాబ్రమట్టా, న్యూ సౌత్ వేల్స్ నివాసితులలో బాగా ప్రసిద్ధి చెందాయి, ఇది కంబోడియన్లు, లావోషియన్లు, థాయ్‌ల జనాభా ఎక్కువగా ఉంటుంది. ఆలయాలు, సంస్థలు ఫెయిర్‌ఫీల్డ్ సిటీ కౌన్సిల్ భాగస్వామ్యంతో పొరుగున ఉన్న శివారు ప్రాంతమైన బోనిరిగ్‌లో పెద్ద లావో నూతన సంవత్సర వేడుకలతో సహా శివారు అంతటా వేడుకలను నిర్వహిస్తాయి. ఫుట్‌స్రేలోని మెల్‌బోర్న్ సబర్బ్‌లో, విక్టోరియాలో వియత్నామీస్ న్యూ ఇయర్‌పై దృష్టి సారించే లూనార్ న్యూ ఇయర్ వేడుక థాయ్స్, కంబోడియన్లు, లావోషియన్లు, చైనీస్ వంటి ఇతర ఆసియా ఆస్ట్రేలియన్ కమ్యూనిటీల సాంగ్‌క్రాన్ వేడుకల వేడుకగా విస్తరించింది. న్యూ సౌత్ వేల్స్‌లోని సిడ్నీలోని తరోంగా జూ ఏప్రిల్ 2016లో దాని ఆసియా ఏనుగులు, సాంప్రదాయ థాయ్ నృత్యకారులతో కలిసి థాయ్ నూతన సంవత్సరాన్ని జరుపుకుంది.
యునైటెడ్ స్టేట్స్
సాంగ్‌క్రాన్ వేడుకలు తరచుగా శ్రీలంక, థాయ్, బర్మీస్, లావోషియన్, కంబోడియన్ జనాభాకు ఆతిథ్యమిచ్చే నగరాల్లో జరుగుతాయి. ఖైమర్ స్టూడెంట్ అసోసియేషన్ సీటెల్‌లోని యూనివర్శిటీ ఆఫ్ వాషింగ్టన్‌లో కొత్త సంవత్సర వేడుకలను నిర్వహిస్తుంది. వైట్ సెంటర్ కంబోడియన్ న్యూ ఇయర్ స్ట్రీట్ ఫెస్టివల్ సీటెల్‌లోని గోల్డెన్ హౌస్ బేకరీ & డెలిలో జరుగుతుంది. కాలిఫోర్నియాలోని పసాదేనాలోని లాస్ ఏంజిల్స్ బౌద్ధ విహారం శ్రీలంక నూతన సంవత్సరాన్ని దృష్టిలో ఉంచుకుని సాంగ్‌క్రాన్ పండుగను జరుపుకుంటుంది. కాలిఫోర్నియాలోని అజుసాలోని బ్రహ్మ విహారం కూడా బర్మీస్ నూతన సంవత్సరాన్ని దృష్టిలో ఉంచుకుని వేడుకలను నిర్వహిస్తుంది. అంతర్జాతీయ లావో న్యూ ఇయర్ ఫెస్టివల్ శాన్ ఫ్రాన్సిస్కోలో ఏటా నిర్వహించబడుతుంది. లావో నూతన సంవత్సరాన్ని ఇతర ఆసియా కమ్యూనిటీలు, థాయ్, కంబోడియన్, బర్మీస్, శ్రీలంక, దక్షిణ చైనాలోని డై ప్రజలు కూడా జరుపుకుంటారు, వారు కూడా అదే పండుగను జరుపుకుంటారు. ఫిబ్రవరి 2015లో, వాషింగ్టన్ D.C.లోని ఫ్రీర్, సాక్లర్ గ్యాలరీ "ఇయర్ ఆఫ్ ది షీప్"ని జరుపుకునే లూనార్ న్యూ ఇయర్ ఈవెంట్‌ను నిర్వహించింది, ఇది అనేక ఇతర ఆసియా దేశాలకు ఏప్రిల్ మధ్యలో వచ్చే చంద్ర నూతన సంవత్సరాన్ని కూడా జరుపుకుంది. ఇది చైనా, కొరియా, మంగోలియా, శ్రీలంక, ఇతర ఆసియా దేశాల నుండి కార్యకలాపాలు, సమాచారం, ఆహారాన్ని కలిగి ఉంది, ఇవి రెండు కొత్త సంవత్సర వేడుకలలో దేనినైనా జరుపుకుంటాయి. అదేవిధంగా 2016లో, సీటెల్‌లోని వింగ్ తూర్పు ఆసియా లూనార్ న్యూ ఇయర్ చుట్టూ కేంద్రీకృతమై చంద్ర నూతన సంవత్సర వేడుకను నిర్వహించింది, అయితే లావోస్‌లో "న్యూ ఇయర్ ఆల్ ఇయర్ రౌండ్" ప్రదర్శనలో భాగంగా నూతన సంవత్సర ఆచారాలపై దృష్టి సారించింది.
గంటా శ్రీనివాసరావు
గంటా శ్రీనివాసరావు విశాఖపట్నం జిల్లాకు చెందిన రాజకీయనాయకుడు. కాపు సామాజికవర్గంపై ఇతడికి మంచి పట్టు ఉన్నది. ఇతను ఇప్పటివరకు మూడు పార్టీలు మారాడు. ఏ పార్టీలో ఉన్నా ఉన్నత పదవులు వరించడం ఇతడికి ప్రత్యేకము.
రాజకీయాలు
2014 సార్వత్రిక ఎన్నికలలో విశాఖపట్నం జిల్లా భీమిలి నియోజకవర్గం నుంచి శాసనసభ్యునిగా ఎన్నికై చంద్రబాబు నేతృత్వంలో ఏర్పడిన మంత్రిమండలిలో స్థానం సంపాదించాడు. గత కాంగ్రెస్ ప్రభుత్వంలో మంత్రిగా కొనసాగిన ఇతను ఎన్నికలకు ముందు టీడీపీలో చేరి మళ్ళీ మంత్రి పదవిని దక్కించుకున్నాడు. 1999లో రాజకీయాల్లో ప్రవేశించి తొలి ప్రయత్నంలోనే అనకాపల్లి నుంచి టీడీపీ ఎంపీగా గెలుపొందాడు. 2004 ఎన్నికల్లో చోడవరం ఎమ్మెల్యేగా విజయం సాధించాడు. 2009 ఎన్నికలకు ముందు పీఆర్పీలో చేరి ఎమ్మెల్యేగా గెలిచాడు. ఆ పార్టీ కాంగ్రెస్ లో విలీనమైనప్పుడు కిరణ్‌కుమార్‌రెడ్డి మంత్రిమండలిలో మంత్రి అయ్యాడు. 2014 ఎన్నికలకు ముందు తిరిగి టీడీపీలో చేరి భీమిలి ఎమ్మెల్యేగా గెలిచి మానవ వనరుల అభివృద్ధి, ప్రైమరీ ఎడ్యుకేషన్‌, సెకండరీ ఎడ్యుకేషన్‌, ఉన్నత, సాంకేతిక విద్యా శాఖల మంత్రిగా పని చేశాడు.
విద్యాభ్యాసం
ఇతను బి.కాం. బి.ఎల్ చదివాడు
బయటి లంకెలు
వర్గం:జీవిస్తున్న ప్రజలు వర్గం:పార్టీలు ఫిరాయించిన రాజకీయ నాయకులు వర్గం:విశాఖపట్నం జిల్లా రాజకీయ నాయకులు వర్గం:విశాఖపట్నం జిల్లా నుండి ఎన్నికైన శాసన సభ్యులు వర్గం:విశాఖపట్నం జిల్లాకు చెందిన రాష్ట్ర మంత్రులు వర్గం:ఆంధ్రప్రదేశ్ శాసన సభ్యులు (2019)
గాంగ భట్టు
గాంగ భట్టు కాశీలో నివసిస్తున్న పండితుడు. అసలు పేరు విశ్వేశ్వర భట్టు.మరాఠా రాజు,ఛత్రపతి శివాజీ పట్టాభిషేకతకు నాయకత్వం వహించడానికి  17 వ శతాబ్దపు వారణాసికి చెందిన భట్టు పండితుడుగా పిలవబడే  గాంగ భట్టు శివాజీ కీ పట్టాభిషేకం చేసాడు.
ఛత్రపతి శివాజీ పట్టాభిషేకం
ఛత్రపతి శివాజీ క్షత్రియుడా కాదా అనే సంశయం ప్రజల్లో ప్రబలియున్న తరుణంలో,గాంగ భట్టు శివాజీ క్షత్రియుడే అని నిరూపించి, రాజగురువై శివాజీని రాజ్యసింహాసనంపై కూర్చుండబెట్టి పట్టాభిషేకం చేసాడు.భట్టు కుటుంబానికి చెందినవారు విశ్వామిత్ర వంశానికి చెందిన  వారే అని ప్రశంసలు అందుకున్నారు.
మూలాలు
వర్గం:మహారాష్ట్ర వర్గం:మరాఠా సామ్రాజ్యం వర్గం:మరాఠీ వ్యక్తులు వర్గం:మరాఠీ
స్నో వైట్ అండ్ ది సెవెన్ డ్వార్ఫ్స్ (1937 సినిమా)
స్నో వైట్ అండ్ ది సెవెన్ డ్వార్ఫ్స్ 1937, డిసెంబరు 21న విడుదలైన అమెరికా కార్టూన్ సినిమా. గ్రిం బ్రదర్స్ రాసిన స్నో వైట్ అనే జానపద కథ ఆధారంగా వాల్ట్ డిస్నీ సంస్థ నిర్మించిన ఈ చిత్రం ప్రపంచ సినీచరిత్రలో పూర్తి నిడివితో వచ్చిన తొలి కార్టూన్ చిత్రంగా నిలిచింది.
కథ
అందమైన రాజకుమారి (స్నో వైట్) కి క్రూరమైన సవతి తల్లి ఉంటుంది. రాజకుమారి అంటే ఏమాత్రం ఇష్టంలేని ఆ సవతి తల్లి, రాజకుమారిని చంపేందుకు విషంతో కూడిన ఆపిల్ పండును ఇస్తుంది. ఆ పండును తిన్న రాజకుమారి స్పృహ కోల్పోతుంది. అప్పుడు ఆ సవతి తల్లి బంగారు పూత పూసిన అద్దాల శవ పేటికలో రాజకుమారిని పెట్టి అడవిలో వదిలేస్తుంది. అడవిలో ఉన్న ఏడుగురు మరుగుజ్జులు (డాక్, హ్యాపీ, గ్రంపీ, స్లీపీ, స్నీజీ, బ్యాష్ పుల్, డోపీ) వచ్చి ఆ రాజకుమారిని రక్షించే ప్రయత్నం చేస్తారు. ఒక అందాల రాజకుమారుడు వచ్చి ముద్దు పెట్టుకోగానే రాజకుమారికి స్పృహ వస్తుంది. రాజకుమారుడు, రాజకుమారిలు ఒకటవుతారు.
ఆధార గ్రంథాలు
వర్గం:ఆంగ్ల భాషా చలనచిత్రాలు వర్గం:హాలీవుడ్ చిత్రాలు వర్గం:సినిమా వర్గం:సినిమాలు
మేకపోతుల సోమనాథ్
మేకపోతుల సోమనాథ్ (Mekapotula Somanath) (1937–1992) సుప్రసిద్ధ భారతీయ కళా దర్శకుడు, who worked for Telugu (Tollywood) and Tamil (Kollywood) film industries. He worked for most of the films made by Tamil actor, Bhagyaraj and Telugu actor Chalam. He also worked for movies made by Telugu directors Mutyala Subbaiah and Relangi Narasimha Rao.
He worked as an Art Director for a Bollywood movie Aakhree Raasta, directed by Bhagyaraj.
Some of his works include-
నవ తంత్రము
అంటే
నవ తంత్రము  (ఆంగ్లం: Navatantra లేదా Neotantra) 1970వ దశకంలో ఆధునిక, పాశ్చాత్య సవరణలతో ఏర్పడ్డ తంత్రము యొక్క మరొక రూపాంతరము. నవ తంత్రము యొక్క ప్రతిపాదకులు కొందరు పురాతన గ్రంథాలని, సాంప్రదాయలనే పాటిస్తూ ఉండగా, మరి కొందరు అసాంప్రదాయిక ఆచారాలని పాటిస్తూ నవ తంత్రము అనగా కేవలం ఆధ్యాత్మిక లైంగికానందమనే ముద్ర పడేలా చేసారు. సాంప్రదాయిక తంత్రములో అత్యంత ప్రాముఖ్యత గల (గురు పరంపర వంటి) వాటిని కొన్నింటిని నవ తంత్రము విస్మరించటం జరిగింది.
పదజాలము
మర్మస్థానం కాదది మీ జన్మస్థానం
మానవతకి మోక్షమిచ్చు పుణ్యక్షేత్రం
- ప్రతిఘటన చిత్రంలో తను రచించిన ఈ దుర్యోధన దుశ్శాసన దుర్వినీతి లోకంలో పాటలో వేటూరి సుందరరామ్మూర్తి
నవ తంత్రము యొక్క పదజాలము సంభోగము పై గౌరవాన్ని పెంపొందించేలా, దైవత్వాన్ని ఆపాదించేలా ఉంటుంది. కొని పదాలు -
లక్షణాలు
నవ తంత్రము ఈ క్రింది లక్షణాలు కలిగి ఉంటుంది.
సాధన
నవ తంత్రముని పాటించువారు లైంగిక అనుభవం భాగస్వాములు ఆధ్యాత్మికంగా ఎదిగేలా దోహదపడుతుందని భావిస్తారు. లైంగిక చర్యలలో పాల్గొనటం మూలాన శక్తి పూజించబడుతుందని, చక్రాలలో చైతన్యం వస్తుందని, కుండలినీ శక్తి జాగృతం అవుతుందని నమ్ముతారు. ఈ దృక్పథంలో నవ తంత్రము కేవలం లైంగికానందాన్ని పెంపొందించుకొనటానికి తద్వారా మానసికంగా ఒకరికొకరు దగ్గర కావటానికి ఉపయోగపడుతుంది అన్న భావన నెలకొన్నది. ఇదిలా ఉంటే నవ తంత్రములో కొందరు గురువులు అపఖ్యాతికి గురి కావటం ఒక విశేషమైతే, అంకిత భావం గల గురువులు ఉండటం మరొక విశేషం.
విధానం
తాంత్రిక సంభోగములో నియమనిభంధనలు ఉన్నాయి. భాగస్వాములిరువురూ ఒకరినొకరు గౌరవించుకొనవలసి ఉంటుంది. తాంత్రిక సంభోగముకు ముందు గదిని, పుష్పాలతో, సువాసనలతో, ప్రత్యేకమైన రంగు కొవ్వొత్తులలో అలంకరించవలసి ఉంటుంది. వీలైతే భాగస్వాములు కలసి స్నానం చేయవలసి ఉంటుంది. ఒకరి శరీరం మరొకరు శుభ్రపరచవలసి ఉంటుంది. భాగస్వాముల వస్త్రధారణ ప్రత్యేకంగా ఉంటుంది. ఏ లైంగిక చేష్ట జరిపే ముందైననూ భాగస్వామి యొక్క అనుమతిని పొందవలసి ఉంటుంది.
లైంగిక భాగస్వాములు ఇరువురూ తమ శ్వాస పైనే కాకుండా, భాగస్వామి యొక్క శ్వాస పై కూడా స్పృహ కలిగి ఉంటారు. ఒకరి ఉచ్ఛ్వాస, నిశ్వాసాలని మరొకరు అర్థం చేసుకొంటూ వాటిలో సమతౌల్యతని సాధిస్తారు. వ్యతిరేక స్త్రీ-పురుష శక్తులు సంభోగ సమయంలో తమని తాము అర్థం చేసుకోవటమే కాక, భాగస్వామి యొక్క శారీరక/మానసిక మార్పులని అర్థం చేసుకొంటూ, పరస్పరం ప్రేమించుకొంటూ, ప్రేరేపించుకొంటూ భావప్రాప్తి పొందే సమయానికి ప్రేరేపణలని తాత్కాలితంగా విరమించుతూ, మరల వాటిని పున:ప్రారంభించుతూ పారవశ్యపు పరిధిని పెంచుకొంటారు. నిశ్చలానందానికి బాటలు వేసుకొంటారు.
నిశ్చలానందము పొందుట కొరకు వీటితో బాటు నవ తంత్రములో మరిన్ని ఇతర మెళకువలు, పద్ధతులు, తాంత్రిక సంగీతం, తాంత్రిక నృత్యాలు, వ్యాయామాలు, యోగ-ముద్ర-మంత్ర-తంత్ర-యంత్రాలు ఉన్నాయి.
స్ఖలనము, భావప్రాప్తి
నవ తంత్రము (ప్రత్యేకించి పురుషులలో) స్ఖలనము, భావప్రాప్తి వేర్వేరు అని బోధిస్తుంది. స్ఖలనము లేకుండానే భావప్రాప్తిని ఎన్ని మార్లైనను పొందవచ్చునని; స్ఖలనము లేని భావప్రాప్తుల వలనే పారవశ్యపు పరిధులు పెరుగుతాయని తెలుపుతుంది. స్ఖలనముని నియంత్రించుకొను విధానాలు బోధిస్తుంది. అయితే వైజ్ఞానిక పరంగా దీనికి ఋజువులు లేవు. వాస్తవానికి వైజ్ఞానికంగా భావప్రాప్తి ఒక మారు వచ్చిననూ, పలు మార్లు వచ్చిననూ పారవశ్యపు పరిధిలో ఏ మాత్రము తేడా ఉండదని తేలినది. అమితమైన తృప్తినిచ్చే భావప్రాప్తి ఒకేమారు రావటం ఆనందదాయకమా, లేక తక్కువ స్థాయిలలో తృప్తినిచ్చే భావప్రాప్తులు పలుమార్లు రావటం ఆనందదాయకమా అన్నది వ్యక్తి ఇష్టాయిష్టాలని బట్టి ఉంటుంది అని విజ్ఞానం తేల్చింది.
తాంత్రిక మర్దనం
నవ తంత్రములో తాంత్రిక మర్దనం ఒక భాగం. స్త్రీ-పురుషులిరువురూ లైంగిక చర్యకి ఉపక్రమించే ముందు ఒకరి శరీరాలని ఒకరు పలు విధాలుగా మర్దన చేసుకొంటారు. లైంగిక చర్యలకి ఉపక్రమించిన తర్వాత భావప్రాప్తికై తొందరపెట్టే శారీరక/మానసిక శక్తిని చక్రాల వైపు దారి మళ్ళించి కుండలనీ శక్తిని జాగృతం చేసేందుకు రెండు చేతులతో ఒకరి గుండెపై మరొకరు చేతులు వేసుకొని మృదువుగా మర్దన చేసుకొంటారు. నవ తంత్రములో పారవశ్యపు పరిధులని పెంచుకొనుటకు, ఇంకనూ ఈ క్రింది మర్దనలు ఉన్నాయి.
తాంత్రిక భాగస్వామ్యం
తాంత్రిక భాగస్వాములను కేవలము బాహ్య సౌందర్యము వలనో, ధన బలము వలనో, సంఘములో వారికున్న పేరు ప్రఖ్యాతుల వలనో నిర్ణయించబడదు. తాంత్రిక భాగస్వామ్యానికి దేహముతో గానీ వయసుతో గానీ పని లేదు. వివిధ ధ్యాన పద్ధతులలో తాంత్రిక భాగస్వాములని వెదుకుకొనవచ్చును. పదే పదే ధ్యానంలో ప్రత్యక్షమై ఆహ్వానించువారే తాంత్రిక భాగస్వాములు. శ్వేత జాతీయులకు నల్ల జాతి వారు, వయసు తక్కువగా ఉన్నవారికి వయసు పైబడిన వారు, ఇలా వ్యతిరేకులు కూడా తాంత్రిక భాగస్వాములు అవుతారు. తాంత్రిక భాగస్వామ్యం ఇరువురికీ సమ్మతమై ఉండాలి. భాగస్వామ్యంలో ఎటువంటి బలవంతమూ కూడదు. భాగస్వామ్యం పై ఇష్టాయిష్టాలు స్పష్టంగా స్వతంత్రంగా వ్యక్తీకరించుకోగలగాలి.
విమర్శ
అయితే బయటి ప్రపంచానికి ఈ పద్ధతి అనైతికంగా, అశ్లీలంగా కనబడుతుంది. కానీ తాంత్రిక భాగస్వామ్యం కేవలం లైంగికానందాన్ని పొందటానికి ఉపయోగించేది కాదని, అమితానందాన్ని స్వంతం చేసుకొనటానికి కేవలం ఇది ఒక దారి అని నవ తంత్రములో ఉన్న ఒక వాదన. శారీరక కలయికే అమితానంద మార్గముగా నవ తంత్రము బోధించదని, తాంత్రిక భాగస్వామ్యం భావోద్రేకాలకి, ఆధ్యాత్మికతకి సంబంధించినదని నవ తంత్రము యొక్క సమర్థన.
తాంత్రిక వివాహము
తాంత్రిక వివాహము కేవలము హైందవ మతం ప్రకారమో, బౌద్ధ మతం ప్రకారమో ఉండవలసిన అవసరము లేదు. భాగస్వాములకి ఇరువురికీ సమ్మతమైన ఏ వివాహ పద్ధతినైనా నవ తంత్రము అంగీకరిస్తుంది.
ఉదా:
విశ్వ శాంతికై నవ తంత్రము
నవ తంత్రము కేవలం వ్యక్తిగత ప్రయోజనాలకే కాక విశ్వశాంతికి కూడా కృషి చేస్తుంది. యుద్ధాలు, దాడులు వంటి వాటి వలన ప్రస్తుత ప్రపంచములో అశాంతి నెలకొన్ని ఉన్నదని; ఇంత అభద్రత గల ఈ సమాజంలో మనిషి ప్రేమ కోసం పరితపించటం ఎక్కువైనదని నవ తంత్రము గుర్తించింది. తన వంతు సాయానికి నడుం బిగించింది. వరల్డ్ ట్రేడ్ సెంటర్ దాడి తర్వాత నవ తంత్ర అనుభవజ్ఞలు బాధితులకి ఆసరాని ఇవ్వటానికి, వారిలో అభద్రతా భావాన్ని తొలగించి ప్రపంచాన్ని ప్రేమమయం చేయటానికి యోగ-నిద్రని అవలంబించటం వంటివి చేశారు. ఇటువంటి వాటి వలన వ్యతిరేక శక్తుల మధ్య ఘర్షణలని తగ్గుతాయని, వాటి మధ్య సమతౌల్యం ఏర్పడుతుందని, ప్రజల మధ్య ప్రేమానుబంధాలు పెంపొందుతాయని వారి నమ్మకం.
పరిశోధన
నవ తంత్రము పై పాశ్చాత్యులు నిత్యం పరిశోధనలు జరుపుతూనే ఉన్నారు. ఈ పరిశోధనలతో మానవాళికి ఎలా మేలు చేయవచ్చునో ఆలోచిస్తూనే ఉన్నారు.
ఉదా: ఈ క్రింది వ్యాయామాలు రూపొందించారు
మూలాలు
వర్గం:తత్వశాస్త్రం వర్గం:తంత్రము
కిమిడి మృణాళిని
thumb|కిమిడి మృణాళిని కిమిడి మృణాళిని 2014 సార్వత్రిక ఎన్నికలలో విజయనగరం జిల్లా చీపురుపల్లి నియోజకవర్గం నుంచి శాసనసభ్యురాలిగా ఎన్నికై చంద్రబాబు నేతృత్వంలో ఏర్పడిన మంత్రిమండలిలో స్థానం సంపాదించారు. చీపురుపల్లి అసెంబ్లీ నియోజకవర్గానికి కాంగ్రెస్ అభ్యర్థిగా పోటీ చేసిన పిసిసి మాజీ అధ్యక్షుడు బొత్స సత్యనారాయణపై ఈమె గెలుపొందారు. ఈమె భర్త శ్రీకాకుళం జిల్లాకు చెందిన కిమిడి గణపతిరావు. వృత్తిరీత్యా డాక్టర్లయిన వీరికి ఒక కుమారుడు, ఒక కుమార్తె ఉన్నారు. మాజీ శాసన సభ్యులు అయిన గణపతిరావు మాజీ మంత్రి కళా వెంకట్రావుకు స్వయాన సోదరుడు. మృణాళిని గతంలో రెండుసార్లు శ్రీకాకుళం జిల్లా పరిషత్ చైర్‌పర్సన్‌గా పనిచేశారు. ఈమె 2014 ఎన్నికల్లో తొలిసారి శాసన సభ్యులుగా గెలుపొంది గృహ నిర్మాణశాఖ మంత్రి అయ్యారు. ఈమె వయస్సు 56 సంవత్సరాలు.
మూలాలు
సాక్షి దినపత్రిక - 9-6-2014
వర్గం:జీవిస్తున్న ప్రజలు వర్గం:విజయనగరం జిల్లా నుండి ఎన్నికైన మహిళా శాసన సభ్యులు వర్గం:విజయనగరం జిల్లాకు చెందిన మహిళా రాష్ట్ర మంత్రులు
కనుమూరి బాపిరాజు
కనుమూరి బాపిరాజు 1947 జూన్ 25న జన్మించారు. ఇతను భారత రాజకీయవేత్త, పార్లమెంటు సభ్యులు, ప్రస్తుతం నరసాపురం లోక్‌సభ నియోజక వర్గానికి ప్రాతినిధ్యం వహిస్తున్నారు.
రాజకీయ జీవితం
బాపిరాజు ఆంధ్ర ప్రదేశ్ శాసనసభలో, శాసనసభ్యుడిగా, మంత్రిగా పనిచేశారు. 2011 ఆగస్టు 25న శ్రీ తిరుమల తిరుపతి దేవస్థానంనకు (TTD) ఛైర్మన్ గా నియమితులయ్యారు.